
Formål 

1) SUFOI er en forening, der har til formål at 
bidrage til forståelsen af ufofænomenerne ved 
indsamling og bearbejdning af kildemateriale 
(observationsberetninger, forsøgsresultater, 
bøger m.m.), samt at udbrede kendskabet til 
emnet ved publikationer, foredrag og anden 
udadvendt virksomhed. 

2) Det er SUFOIs opfattelse, at kildematerialet 
udgør et vigtigt grundlag for undersøgelser og 
oplysningsarbejde ud fra en seriøs og kritisk 
synsvinkel. 

3) Ved ufofænomenet forstår vi en beretning 
om et himmelfænomen, hvis væsentligste kend- 
tegn er, at det selv efter en nøje undersøgelse 
foretaget af kompetente personer, ikke kan for¬ 
klares som værende et kendt fænomen. 

4) Da fænomenerne endnu er uopklarede, øn¬ 
sker SUFOI ikke at fremhæve eller afvise 
nogen bestemt teori om deres art eller oprindel¬ 
se. 

SUFOIs visioner 

1) At i dentificere og afmystificere alle obser¬ 
verede himmelfænomener. 


2) At skabe fortrolighed med himlen, så enhver 
kan genkende samtlige kendte himmelfænomener. 

3) At sikre, at alle observatører af ukendte him¬ 
melfænomener henvender sig til SUFOI. 

4) At være foreningen man henvender sig til, for 
at få informationer om ufoer. 

Aktiviteter 

Foreningens aktiviteter strækker sig fra 
oplysningsvirksomhed til mere det 
forskningsorienterede arbejde. Eksempler på sidst¬ 
nævnte er: 

Rapportarbejde : Et net af omkring 20 rapportopta¬ 
gere landet over foretager interview af observa¬ 
tører og undersøger sager. Foreningen modtager 
årligt 2-400 henvendelser om observationer - heraf 
forklares normalt hovedparten; omkring 5% af 
sagerne forbliver uidentificerede. 

Projekt Port : Dette projekt behandler teorier om 
ufofænomenet, der tager udgangspunkt i en psyko¬ 
social og kulturel fortolkning af fænomenet. 
Projekt PADUR: Dette projekt har til formål at 
foretage statistiske analyser af ufofænomenet. 





VELKOMMEN! 


Vi oplever i disse år en øget interesse for forskning i ufofænomenet blandt danske ufo- 
interesserede. Første halvdel af 90’eme har budt på flere interessante projekter og 
resultater. 

I Danmark har bl.a. arbejde udført af religionshistoriker ved Københavns Universitet, 
Mikael Rothstein, sat gang i den ufologiske debat. En debat, som bl.a. var medvirkende 
årsag til at SUFOI etablerede Projekt PORT, som har til formål at undersøge de socialpsy¬ 
kologiske og kulturelle aspekter af ufofænomenet. PORT har interessante analyseprojekter 
i støbeskeen, og jeg tror, at vi kan forvente os vigtige og betydningsfulde resultater fra 
denne side. 

Siden 1992 har Projekt PADUR gennemført statistiske analyser af danske rapporter med 
det formål at bestemme observatørers evne til at huske starttidspunktet af en observation 
og vurdere afstande. 

På flere områder er der altså i disse år gang i den ufologiske forskning herhjemme. Dette 
står i skarp kontrast til situationen i sidste halvdel af 80’eme og begyndelsen af 90’eme. 
Denne periode bød ikke på egentlige forskningsprojekter og SUFOI oplevede samtidig en 
mindsket offentlig interesse for ufoemnet. Den manglende interesse gav sig bl.a. udtryk i 
et lavt antal henvendelser fra observatører. 

Det generelle indtryk fra 90’eme er, at færre og færre blandt SUFOIs aktive er af den 
personlige overbevisning, at den såkaldte rumskibshypotese (tanken om besøgende fra 
rummet) har relevans som forklaring på hele eller blot dele af ufofænomenet. En ændring 
i holdningen, som vel allerede startede helt tilbage i slutningen af 70’eme, hvor fore¬ 
ningen oplevede en opprioritering af det videnskabelige koncept; målet var den gang (for 
flere af foreningens aktive) at vise - gennem brug af den videnskabelige arbejdsmetode - at 
rumskibshypotesen havde relevans. Men den kritiske og videnskabelige fremgangsmåde 
blotlagde snarere facetter ved ufofænomenet, som havde relation til psykologiske, 
socialpsykologiske og kulturelt betonede fænomener. F.eks. viste et studie af observations- 
beskrivelserne fra en massseobservation af et satellitstyrt i 1978, at de fleste observatører 
var enige om hovedtrækkene i fænomenets udseende og opførsel. Men en enkelt observa¬ 
tør skilte sig ud ved at beskrive et cigarformet objekt med vinduer. 

Resultater som disse kan have virket som provokerende angreb mod rumskibshypotesen og 
været medvirkende til det holdningsskred, som brød gennem i løbet af 80’eme, hvor flere 
ufologer gradvist vendte sig bort fra rumskibstanken. Indtil da havde det ellers været den 
almindelige opfattelse blandt ufologer, at hele ufofænomenet eller dele heraf kunne 
forklares som rumskibe. 

Er den øgede interesse for at forske i ufofænomenet - som vi oplever nu - da udtryk for, 
at danske ufologer har fundet et nyt ståsted og genfundet en fælles holdning til hvorledes 
ufoproblematikken bør gribes an? Måske. I hvert fald har diskussionen om de socialpsyko- 

logiske og kulturelle aspekter af ufosagen bragt nye tanker og teorier frem - som vel at 
mærke har det fortrin, at de rent faktisk kan underkastes en videnskabelig analyse. 

Dette vue tilbage i foreningens historie har måske illustreret, at vi netop i disse år kan 
være vidner til en starten af en ’epoke’, hvor nye teorier kommer i centrum for et intenst 
studie. Måske er Rothsteins ideer og teorier blot det første skridt mod en bred vifte af 
mulige forklaringer?! Hvor ufologer tidligere rettede fokus mod rumskibshypotesen, har 
man nu opdaget en mangfoldighed af teorier, som hver især kan forklare dele af fænome¬ 
net. 

Netop i perioder, hvor nye tanker, ideer og visioner tager form, er det vigtigt med et 
medie for en åben, men samtidig kritisk, debat. Håbet med Ufologisk Tidsskrift er netop, 
at det kan komme til at spille en central rolle som formidler af og medie for nye tanker og 
ideer. Et medie, hvor hensynet til en videnskabelig og kritisk behandling af emnet er i 
centrum. Derfor stilles der også større krav til kvaliteten af de manuskripter, som bringes 
i Ufologisk Tidsskrift. 

Det er samtidig håbet, at Ufologisk Tidsskrift vil blive det sted, hvor ufologer kan 
fremlægge grundige beskrivelser af egne forskningsresultater - ligesom det også vil være 
glædeligt, hvis forskere fra den etablerede videnskab blander sig i debatten og bidrager 
med manuskripter om egen forskning. 

Ufologisk Tidsskrift modtager gerne indlæg fra læserne. Såvel debatindlæg som teoretiske 
overvejelser og beskrivelser af egne forskningsresultater har interesse. Vi stiller selv¬ 
følgelig krav til kvaliteten - men ikke mere end hvad der kan opnås gennem et seriøst og 
kritisk arbejde. Dansk ufoforskning er først og fremmest amatørforskning, hvorfor også 
dine ideer og inputs er af største betydning! Der er udarbejdet en forfattervejledning, som 
kan rekvireres ved henvendelse til redaktøren. 

Redaktionen håber, at læserne vil bakke op om Ufologisk Tidsskrift - såvel økonomisk 
(gennem abonnement) som ved bidrag med indlæg og manuskripter. 

Ved fælles indsats kan vi forhåbentligt skabe et medie for dansk ufoforskning og ufodebat 
af en høj kvalitet. 


Toke Haunstrup 

REDAKTIONELT 


I dette nummer af Ufologisk Tidsskrift bringes i artiklen Analyse af danske ifo- og ufo¬ 
rapportørers evne til afstandsbedømmelse ved natobservationer resultaterne af en analyse 
gennemført af Toke Haunstrup i forbindelse med Projekt PADUR. Analysen og resultater¬ 
ne har tidligere været omtalt i populær form i UFO-Nyt (nr. 4/95). 

Siden offentliggørelsen i UFO-Nyt er der kommet en del forslag til forbedringer, som har 
givet anledning til væsentlige ændringer. 

I artiklerne Den videnskabelige forskning i ufo/bortførelsesfænomenet. Et studie af 
fantasiniveau hos 13 tilfælde af påståede bortførelser fra John Macks bog "Abduction" og 
NOVAs TV-program om bortførelser påviser tvivlsomme metoder får tilhængere og 
skeptikere mulighed for at kommentere de senere års megen debat om de såkaldte 
ufobortførelser. En debat, som specielt har hersket i USA. De tre forfattere er Don C. 
Donderi (som er af den overbevisning, at bortførelser reelt finder sted) og Joe Nickell og 
C. Eugene Emery Jr. (begge skeptikere). 

Diskussionen går på, hvorvidt beskrivelserne af gentagne ufobortførelser er udtryk for 
reelle oplevelser eller et produkt af 'observatørernes’ fantasi. Per Andersen giver i 
Bortførelser - en introduktion til et kontroversielt emne læserne en kort indføring til 
debatten. 

De tre forfattere fokuserer i artiklerne bl.a. på hvilke metoder der anvendes ved interview 
af 'observatørerne’ (herunder hypnose). Der bringes ikke egentlige observationsbe¬ 
retninger i artiklerne, men interesserede kan læse yderligere i bøger af forfattere som 
Budd Hopkins og David Jacobs (pro fysiske bortførelser) og Phillip J. Klass (skeptiker). 


ABONNEMENT 

Det er hensigten at lade Ufologisk Tidsskrift udkomme ca. 3 gange årligt, men da 
udgivelsen er irregulær, kan dette svinge. 

Prisen vil, afhængigt af tidsskriftets størrelse, variere lidt fra nummer til nummer. 
Betaling foregår ved brug af girokortet, som vil være vedlagt hvert nummer. 

Afmelding af abonnement sker ved direkte henvendelse til redaktøren. 

ANALYSE AF DANSKE IFO- OG UFO-RAPPORTØRERS EVNE TTL 
AFSTANDSBEDØMMELSE VED NATOBSERVATIONER 


Af Toke Haunstrup 1 


SUMMARY 


The Project to Analyse Danish UFO Reports (PADUR) has finished a statistical anafysis of 
the evaluation of distances made by darush witness. The analyses have been carried out 
with the purpose to determine the witness ’ ability to estimate distances to objects obser- 
vered at night (in darkness). PADUR has analysed the distribution of evaluation of 
distances in following cases: Observations of A) meteors, satellites and stars, B) lights on 
aeroplanes and C) UFOs. The result of these analyses shows, that it’s impossible to 
evaluate the distance to a object observed at night. The analyzes also shows a signifikant 
difference in the distribution of evaluations of IFOs (case A and B) and UFOs (case C); 
observers of UFOs estimates a smaller distance compared with observers of IFO s. Three 
different hypothesis to explain this have been advanced and is discussed. 


INDLEDNING 


Projekt til Analyse af Danske UFO Rapporter (PADUR) er et projekt etableret af forfat¬ 
teren, som har til formål at foretage statistiske analyser af det danske rapportmateriale 
(såvel ifo- som ufoobservationer). Hidtil har der i forbindelse med projektet været gen¬ 
nemført en analyse af danske rapportørers evne til at tidsfæste en begivenheds begyndelse. 

I denne artikel beskrives resultaterne af den seneste PADUR-undersøgelse. Udgangs¬ 
punktet for undersøgelsen var et ønske om at vurdere, med hvilken usikkerhed observa¬ 
tører vurderer et fænomens dimensioner (højde, længde og dybde). Da vurderingen af 
størrelse - som det senere vil blive beskrevet - er afhængig af afstandsbedømmelsen, 
valgte forfatteren at gennemføre en analyse af danske rapportørers evne til at vurdere 
afstand. 

Analyserne blev gennemført med følgende formål: 

* at klarlægge danske rapportørers evne til at vurdere afstande ved natobservationer. 

* at sammenligne rapportørers afstandsvurdering ved natobservationer af ifo- hhv. 
ufofænomener. Målet er at klarlægge forskelle og/eller lighedspunkter. 

Projektets statistiske analyser behandler udelukkende danske natobservationer. Dette har 
årsag i, at langt den overvejende del af henvendelserne til SUFOI vedrører observationer 
foretaget om natten. Derfor er det vanskeligt overhovedet at skaffe et tilstrækkeligt 
omfattende rapportmateriale for en egentlig statistisk analyse af dagslysobservationer. 

Perceptionspsykologi er det videnskabelige forskningsområde, som beskæftiger sig med 
forståelsen af menneskets evne til at erkende form, størrelse, afstande mm. Denne 
erkendelse foregår på baggrund af de impulser hjernen modtager fra vore sanser. Evnen til 
f.eks. at vurdere afstand omfatter således en lang række af komplicerede processer: 
registrering af ydre stimuli, overførsel af sanseimpulser til hjernen og en fortolkning af 
disse (erkendelse af afstand). 


TEORETISKE OVERVEJELSER VEDRØRENDE PERCEPTION AF GENSTANDS¬ 
AFSTAND OG -STØRRELSE 


Sammenhængen mellem vurdering af afstand 02 størrelse 

Undersøgelser har vist, at bedømmelsen af en genstands fysiske størrelse afhænger af den 
tilknyttede afstandsinformation. Holway og Boring gennemført i 1940’eme en række 
eksperimenter, hvor man lod fire grupper af forsøgspersoner vurdere størrelsen af samme, 
cirkelformede lysskive. Lysskiven - som blev placeret i en lang korridor i stigende 
afstande op til 36 m - observeredes under forskellige observationsforhold. Ved alle 
forsøgene lod man skiven have en sådan størrelse, at dens relative vinkeldiameter var 1 0 
(set fra iagttagerens position). (Day, 1972 - s. 103). 

De fire testgrupper skulle vurdere afstanden til lysskiven under følgende observationsbe¬ 
tingelser: 1) Uindskrænket binokulært syn (dvs. havde begge øjne fri) i god belysning og 
mulighed for at bevæge hovedet frit. 2) Uindskrænket monokulært syn (dvs. havde kun 
det ene eje fri) i god belysning med fri adgang til at bevæge hovedet. 3) Monokulært syn 
gennem en lille åbning (eliminerer muligheden for at bevæge hovedet og det fri syn) med 
belysning. 4) Monokulært syn og mørk korridor (deltagerne kunne således ikke se 
korridorens vægge og gulv). 

Baggrunden for at vælge disse testbetingelser var ønsket om gradvist at eliminere de 
såkaldte afstandscues (dvs. kilder, som indeholder information der underbygger en 
tolkning af afstand). På denne måde kunne forsøgene påvise en evt. sammenhæng mellem 
kvaliteten af afstandsvurderingen (som er betinget af mængden af afstandscues) og 
kvaliteten af størrelsesvurderingen. 

Undersøgelsens resultater fremgår af figur 1. Resultaterne viser en tydelig sammenhæng 
mellem observationsbetingelseme og den oplevede størrelse. Resultaterne kan tolkes 
således, at færre afstandscues resulterer i en ringere afstandsvurdering som igen bevirker 
en dårlig størrelsesvurdering. 

Resultater som disse er baggrunden for, at det er vigtigt at vurdere kvaliteten af en ifo- 
/ufoobservatørs afstandsbedømmelse, hvis man ønsker at nå frem til et billede af observa¬ 
tørernes evne til at vurdere fænomenets fysiske størrelse. 


inches 



Figur 1: "Den oplevede størrelse afen l°-lysskive som funktion af synsafstand og 
iagttagelsesbetingelser. 1) binokulært syn, 2) uindskrænket monokulært syn, 3) monokulært 
syn gennem en lille åbning og 4) monokulært syn med størstedelen af baggrunden tilsløret 
ved at se skiven gennem en mørk tunnel" (Day, 1972 - s. 104) 2 < 


Det bør understreges, at i særlige tilfælde kan forventningen om en given størrelse af et 
fænomen påvirke vurderingen af afstand. I forbindelse med SUFOIs arbejde med at 
udspørge observatører af himmelfænomener, er det f.eks. ikke ualmindeligt at høre 
udtalelser i stil med: "Lyset virkede ikke særlig stort, så det må nok have været langt 
væk." 


Cues for vurdering af genstandsafstand 

Ved afstandscues forstås her en mængde af informationer indeholdt i den ydre stimuli, 
som kan underbygge en tolkning af afstanden til et fænomen. Det velkendte "stereoskop¬ 
syn" er et eksempel på et afstandscue. 

Følgende bringes en kortfattet gennemgang af hvilke afstandscues, som typisk har 
betydning for vurdering af afstanden til et objekt. 

Afstandscues: 


A: Binokulær disparation (kendt under betegnelsen "stereoskopsyn"): Afstanden 

mellem menneskets øjne resulterer i en ganske lille forskel i den måde en genstand 
(og dets omgivelser) afbildes på det venstre hhv. højre nethindebillede. Såfremt 
størrelsen af denne forskel mellem nethindebilledeme (som er betinget af den reelle 
afstand til den observerede genstand) er tilstrækkelig stor, udgør den binokulære 
disparation et afstandscue. Undersøgelser udført i 1950’eme af Teichner, Kobrick 
og Wehrkamp har vist, at stereoskopsynet ophører som afstandscue ved en afstand 
på ca. 580 m. Andre afstandscues kan dog have haft en indflydelse ved disse 
forsøg - hvorfor grænsen på 580 m kan være større end den reelle (Famé, 1975 - 
side 52 ff.) 3 . Nyere forskningsresultater peger i retning af, af den maksimale 
afstand snarere er omkring 10-30 m. 4 

B: Overlapning: Dette afstandscue giver iagttageren et indtryk af forskellige gen¬ 

standes relative afstand. Afstandscuet er det simple, at hvis en genstand dækker/- 
overlapper eksempelvis et træ, da må genstanden befinde sig tættere på end træet. 
Det er vigtigt at bemærke, at dette afstandscue ikke giver et indtryk af den 
absolutte afstand. 

C: Luftperspektiv: Pga. partikler og støv i atmosfæren, vil fjerne genstande virke 

mere slørede og diffuse sammenlignet med nære genstande. Effekten kendes fra 
iagttagelse af fjerntliggende bjerge. Således er det en erfaring, at i klart vejr 
overvurderes genstandsafstande. 5 

D: Bevægelsesparallakse: Ved bevægelse af hoved og/eller krop indtræder bevægel¬ 

sesparallakse som afstandscue. I forbindelse med bevægelsen ændres den synsvin¬ 
kel, hvorunder man observerer en genstand. På tilsvarende vis ændres også 
synsvinklen til andre genstande i terrænet. Det samlede indtryk giver iagttageren et 
’cue’ om afstanden til en given genstand. Det bør understreges, at situationen må 
kompliceres kraftigt ved iagttagelse af fænomener, som er i bevægelse. I tilfælde 
heraf, må afstandsfortolkningen 'modregne’ denne genstandsbevægelse og således 
må kvaliteten af bevægelses-bedømmelsen udgør endnu en usikkerhedsfaktor. 

E: Strukturgradienter: Vender man blikket mod horisonten, vil man bemærke, at 

forskellige træk i landskabet konvergerer mod et punkt i horisonten. Det klassiske 
billede er den lige vej, hvis sider med afstande ’glider’ sammen i et punkt. Denne 
og lignende strukturgradienter giver indtryk af dybde og afstand. Ses således en 
genstand i forhold til terrænet, vil genstandens afskæring af terrænet kunne 
sammenholdes med strukturgradienteme i samme terræn. På denne måde udgør 
disse et afstandscue. Situationen kan konkretiseres ved brug af ’vejbilledet’ fra før. 
Forestiller man sig en bil parkeret på vejen, vil bilens 'afskæring’ af vejen kunne 
sammenholdes med vejsidernes konvergens, og således får iagttageren et indtryk af 
afstanden til bilen. Det er indlysende, at effekten af dette afstandscue kompliceres, 
hvis der er tale om et lavtsvævende fænomen. I tilfælde heraf vil afskæringen af 
terrænet ikke svare overens med positionen lodret under fænomenet. Ligeledes er 
det indlysende, at brugen af strukturgradienter som afstandscue til vurdering af en 
genstandsafstand forudsætter, at genstanden rent faktisk ses i forhold til terrænet. 
Ved observationer hvor himlen udgør fænomenets baggrund, falder afstandscuet 
bort. 

Udvælgelsen af ovennævnte afstandscues er sket med baggrund i kilderne (Day, 1972) og 
(Famé, 1975). 

Det vurderes, at afstandscuene A-E i forbindelse med ifo- og ufoobservationer udgør den 
vigtigste ’base’ for en afstandsvurdering. 


Afstandscues afhængighed af observationsforhold 

Af hensyn til en senere fortolkning af de resultater der opnås i forbindelse med dette 
projekt, kan der opstilles følgende krydstabel (tabel 1). De enkelte rubrikker i tabellen 
repræsenterer forskellige typer af observationsbetingelser; som parametre er valgt 
lysforholdene og den baggrund fænomenet er iagttaget på. I hver af rubrikkerne er anført, 
hvilke afstandscues der kan forventes at være 'aktive’ under de givne øbservationsforhold. 


. • - 

TERRÆN 

OVERSKYET 

HIMMEL 

SKYFRI HIM¬ 
MEL 

DAGSLYS 

A, B, C, D, E 

A, B, C 

A, C 

MØRKE 

A, B 

A, B 

A 


TABEL 1: Skemaet angiver, hvilke afstandscues der normalt vil være ’aktive ' betinget 
forskellige observationsforhold. Vandret angives med hvilken baggrund et givet fænomen 
observeres; ved TERRÆN forstås, at fænomenet er iagttaget på baggrund af det om¬ 
givende terræn. OVERSKYET HIMMEL vil være en situation, hvor fænomenet ses på 
baggrund afen overskyet himmel mens SKYFRI HIMMEL angiver, at fænomenet er 
iagttaget på baggrund afen skyfri himmel. Lodret angives lysforholdene under observatio¬ 
nen; DAGSLYS defineres her som hele den periode solen er oppe inklusive tusmørke. 
MØRKE angiver naturligvis det øvrige tidsrum. 


Uddybende kommentarer til tabel 1: 

Tabellen er udarbejdet på baggrund af et kvalitativt skøn af de enkelte afstandscues 
relevans givet de forskellige observationsbetingelser. Indlysende er det eksempelvis, at 
overlapning (B) ikke optræder som afstandscue ved observation af et fænomen på 
baggrund af den skyfri himmel. I tilfælde af overskyet eller delvist overskyet himmel vil 
fænomenet derimod kunne ses foran/bag skydækket, hvorfor overlapning er medtaget i 
denne situation som et muligt afstandscue. Kvaliteten af dette afstandscue er dog stærkt 
afhængigt af iagttagerens evne til at vurdere skydækkets højde. 

Ved observation i mørke vurderes det, at luftperspektiv (C) vanskeliggøres som af¬ 
standscue, hvorfor denne ikke er medtaget. Desuden er bevægelsesparallakse (D) og 
strukturgradienter (E) ikke medtaget ved mørke. At udelade disse er måske mere dis¬ 
kutabelt, men begrundes med det forhold, at E (og sandsynligvis også D) er betinget af 
muligheden for at kunne sammenholde fænomenet med det omgivende terræn. Denne 

mulighed falder bort ved mørke (her defineret som tidsrummet mellem solnedgang og 
solopgang - eksklusive tusmørke). 

Tabel 1 er et forsøg på at danne et generelt overblik over mængden af afstandsinformation 
som funktion af observationsbetingelseme. Naturligvis vil man kunne forestille sig konkre¬ 
te situationer, som falder udenfor det skitserede. 


Tolkning af tabel 1: 

Ved et nærmere studie af tabellen vil man bemærke, at alle afstandscues er aktive hvis 
observationen er foretaget 1) i dagslys og 2) med fænomenet set på baggrund af det 
omgivende terræn. Omvendt synes kun den binokulære disparation (A) at optræde ved 
observation af et fænomen på den skyfri nattehimmel. Hertil kommer, at dette afstandscue 
kun har virkning indenfor en begrænset afstand (10-30 m jf tidligere). 

Dette leder umiddelbart til den tolkning, at ved natobservationer af himmelfænomener vil 
det være særdeles vanskeligt at vurdere afstande korrekt. 


UNDERSØGELSER 


I forbindelse med dette projekt er der gennemført tre statistiske analyser med baggrund i 
rapporter fra SUFOIs Rapportarkiv 6 . 

Der er udelukkende anvendt rapporter, som omfatter et udfyldt eksemplar af SUFOIs 
standardrapportskema. Dette standardskema består af tre sider med spørgsmål til rappor¬ 
tøren og en side forbeholdt SUFOIs kommentarer til sagen. 

Datamaterialet er udvalgt ved en gennemgang af rapporterne fra perioden 1980-1993. Der 
er tale om danske rapporter. 

Projektet har analyseret fordelingen af afstandsangivelser for rapporter, som ved nærmere 
undersøgelse har vist sig at være natobservationer af: 

A) Meteorer, satelitter og stjerner 

B) Fly 

C) Ufoer 

Følgende beskrives disse undersøgelser nærmere mht. formål, datamateriale og resultater. 

Analyse af observationer af meteorer, satellitter, stierner 


Formål: 

I forrige afsnit viste de teoretiske overvejelser, at det ved observationer på den skyfri 
nattehimmel er særligt vanskeligt (hvis ikke umuligt) at vurdere genstandsafstande. Hvis 
observatøren tilmed betragter et fænomen, som befinder sig mere end ca. 10-30 m borte 
(hvilket må forventes at være det mest almindelige), vil den binokulære disparation falde 
bort som afstandscue. Formålet med denne analyse er at sandsynliggøre, at det i denne 
situation er umuligt at vurdere afstand. 

Datamateriale: 

Datamaterialet for undersøgelsen udgøres af rapporter om fænomener, som SUFOI har 
kunnet identificere som meteorer, satellitter og stjerner. Disse fænomener er kende¬ 
tegnet ved alle at være ’på stor afstand’ og ses om natten. Afstanden til disse fænomener 
overstiger alle den maksimale afstand for den binokulære disparation. 

Satellitter befinder sig i en højde af 300-36.000 km. Meteorer vil i ganske få tilfælde 
kunne nå ned i en højde af ca. 20 km over jordoverfladen, inden deres hastighed er 
bremset så kraftigt og temperaturen blevet så lav, at ioniseringen af atmosfæren (og 
dermed lysudstrålingen) ophører (Roggemans, 1989). Den lavest tænkelige afstand mellem 
observatør og fænomen er altså 20 km - og det tilmed under forudsætning af et usædvan¬ 
ligt kraftigt meteor og at rapportøren er placeret direkte under det! 

I forbindelse med udvælgelsen af rapporter til denne undersøgelse, blev der opstillet 
følgende kriterier: 

1) Der er tale om en observation foretaget i ’ mørke’ - dvs. at observationen senest må 
have fundet sted 30 min. før solopgang eller tidligst 30 min. efter solnedgang. 

2) Rapportøren må ikke under rapportskemaets punkt 13.3 ("Hvad mener De selv det 
var De så") have angivet den rigtige forklaring på det observerede fænomen. 

3) Rapportøren skal under rapportskemaets punkt 13.5 ("Har De nogen fornemmelse 
af afstanden til fænomenet") have opgivet en afstandsvurdering. Afstandsvurderin- 
gen skal være givet ved en talangivelse. Bemærk, at angivelser såsom "større end 
500 m" hhv. "mindre end 400 m" også er medtaget i analysen, og da er registreret 
ved værdierne 500 m hhv. 400 m. Har rapportøren opgivet et interval, anvendes 
middelværdien af dette interval i undersøgelsen. 

4) Fænomen (som er observeret) må ikke have resulteret i en egentlig masseobserva¬ 
tion 7 med efterlysning af vidner i TV, radio og presse. 

Det 2. kriterium skal sikre, at observatøren ikke - gennem kendskab til den rigtige 
identifikation af fænomenet - lader denne viden påvirke afstandsvurderingen. 

Det 4. kriterium er medtaget for at undgå, at rapportørens afstandsvurdering kan være 
påvirket at oplysninger fra medier o.lign. 

RAPP. 

NR. 

OBS. 

DATO 

OBS.- 

TIDSPKT. 

OBS. STED 

AFSTANDS¬ 

ANGIVELSE 

M3A-03 

16.02.86 

23.50 DNT 

2300 Kbh. S 

1.500 m * 

S3AF-08 

16.08.82 

23.00 DST 

2770 Kastrup 

20.000 m 

M3AF-09 

30.08.82 

06.03 DST 

8300 Odder 

15.000 m 

M3AF-10 

30.08.82 

06.03 DST 

6000 Kolding 

500 m 

M3AF-11 

30.08.82 

06.05 DST 

6000 Kolding 

500 m 

M3AF-12 

30.08.82 

06.00 DST 

6000 Kolding 

35 m * 

M3AF-13 

30.08.82 

06.03 DST 

7000 Fredericia 

1.000 m 

M3AF-28 

26.01.87 

06.20 DNT 

5690 Brylle 

45 m * 

M3AF-29 

21.02.90 

19.12 DNT 

2800 Lyngby 

500 m 

M3AF-36 

26.06.92 

00.03 DST 

8680 Ry 

4.000 m * 

M3AF-38 

16.10.92 

20.00 DNT 

8330 Beder 

250 m * 

S3AF-39 

07.12.92 

07.15 DNT 

5000 Odense C 

200 m 

T3AF-40 

21.12.92 

22.50 DNT 

8900 Randers 

12.500 m * 


TABEL 2: Tabellen indeholder nøgleoplysningerne knyttet til de 13 rapporter, som udgør 
datagrundlaget for analysen af meteor-, satellit- og stjemeobservationer (datamateriale 
A). I første søjle er angivet en intern rapportnummerering. Det første bogstav angiver, 
hvilken identifikation sagen har fået. Eksempelvis angiver M’et i M3A-03, at der er tale 
om et Meteor. Endvidere er T = stjerne og S = satellit. I tabellens sidste kolonne er 
rapportørens afstandsangivelse opgivet. Bemærk at markerer, at rapportøren har 
opgivet afstanden som et interval (f.eks. 500-1000 m). 1 tilfælde heraf anvendes her 
middelværdien af dette interval. 


Datamaterialet for denne analyse omfatter 13 rapporter, som fordeler sig på følgende vis: 

1 observation af en stjerne, 2 satellitobservationer samt 10 meteorobservationer. Rappor¬ 
terne benævnes i det følgende "datamateriale A" (eller blot "gruppe A"). 

Tabel 2 indeholder nøgleoplysningerne for de 13 rapporter, som udgør datamaterialet. 

I tilknytning til tabel 2 bør det bemærkes, at rapporterne M3AF-09 - M3AF-13 omhandler 
det samme meteor. Rapportørerne er dog indbyrdes uafhængige (dvs. befandt sig for¬ 
skellige steder og kender ikke hinanden), så de har næppe kunnet påvirke hinandens 
af standsbedømmelse. 


Analyseresultater: 

Jf tabel 2, er den maksimale afstandsangivelse opgivet i forbindelse med en satellitobser¬ 
vation og er på 20.000 m (rapport S3AF-08). Den mindste afstand er opgivet i forbindelse 
med en meteorobservation og er på 35 m (rapport M3AF-11). 

Da gruppen udgøres af 13 rapporter, er der ikke basis for at foretage en omfattende 
statistisk analyse. Figur 2 viser fordelingen af rapportørernes afstandsbedømmelser. 

Pga. det lave antal rapporter, er der valgt en opdeling i kun tre intervaller. En opdeling i 
flere intervaller ville give en 'opløsningsgrad’, som langt overstiger det rimelige. Inter¬ 
vallernes størrelser er valgt ud fra en kvalitativ vurdering. Ved værdier over 2.000 m er 
rapportørernes angivelser så spredte, at der ikke anvendes en yderligere opdeling. Ved de 
senere analyser anvendes den samme intervalopdeling, så resultaterne kan sammenholdes. 



Afstand 

0-999 

1.000-1.999 

2 . 000 - 


Antal % 

7 54% 

2 15% 

4 31% 


Gennemsnittet for afstandsbedøm¬ 
melserne i gruppe A er 4,3 km. 


Figur 2: Figuren viser frekvensfordelingen for rap¬ 
portørernes afstandsbedømmelse (meteor-, stjerne- og 
satellitobservationer). Data-materiale A. 


Det ses af grafen, at 7 rapportører (54%) angiver afstanden til at være 0-999 m. Dernæst 
følger 4 rapportører (31%) med en vurdering på 2.000 m eller herover og endelig 2 
rapportører (15%) som vurderer afstanden til at være 1.000-1.999 m. 

Som beskrevet tidligere er meteorer det fænomen, som i denne gruppe af rapporter 
overhovedet kan tænkes at komme nærmest (20 km). Ingen af meteor-observatørerne 
angiver en afstand på 20 km eller derover. Kun én rapportør opgiver 20 km som afstand 
(S3AF-08); men i dette tilfælde er der tale om en observation af en stjerne. 

Disse overvejelser fører til den konklusion, at ingen af de 13 meteor-, satellit- og 
stjemerapportører har kunnet vurdere afstanden til det observerede fænomen korrekt. 


Analyse af natobservationer af fly 
Formål: 

Som ved forrige analyse er det her formålet at dokumentere udsagnet om, at det ved 
observation om natten ikke er muligt at vurdere afstande til fænomener på himlen. 

RAPP. 

NR. 

OBS.DATO 

OBS.- 

TIDSPKT. 

OBS.STED 

AFSTANDS- 

ANGIVEN 

SE 

F3A-01 

25.01.81 

19.30 DNT 

4862 Guldborg 

2.000 m 

F3A-02 

7.06.81 

00.45 DST 

8660 Skanderborg 

5.000 m 

F3A-04 

10.03.87 

Aften 

4370 St. Merløse 

5 m 

F3AF-05 

15.10.89 

22.25 

4720 Præstø 

3.500 m 

F3A-06 

29.10.89 

17.30 DNT 

5220 Odense SØ 

5.250 m * 

F3AF-01 

07.01.81 

20.55 DNT 

8832 Skals 

3.000 m 

F3AF-02 

20.04.81 

22.43 DST 

8000 Århus C 

300 m 

F3AF-03 

22.07.81 

22.10 

Kalvesøen, Sverige 

250 m * 

F3AF-04 

02.08.81 

22.30 DST 

8280 Trige 

13.500 m * 

F3AF-06 

30.08.81 

23.54 DST 

2880 Bagsværd 

225 m * 

F3AF-07 

07.08.82 

04.15 DST 

Juelsm.-Kalundborg 

8.000 m 

F3AF-14 

05.06.83 

22.30 DST 

5550 Langeskov 

250 m * 

F3AF-15 

17.08.83 

22.00 DST 

8752 Østbirk 

100 m 

F3AF-16 

23.09.83 

20.45 

7100 Vejle 

1.000 m 

F3AF-17 

10.10.83 

21.30 DNT 

7500 Holstebro 

1.000 m 

F3AF-18 

11.10.83 

21.40 DNT 

7500 Holstebro 

63 m * 

F3AF-19 

27.12.83 

07.20 DNT 

9550 Mariager 

500 m 

F3AF-20 

14.01.94 

19.30 DNT 

7100 Vejle 

150 m 

F3AF-21 

05.03.84 

20.03 

8000 Århus 

350 m 

F3AF-22 

10.10.84 

19.54 DNT 

2000 København F 

900 m * 

F3AF-24 

26.09.85 

20.20 

4850 Stubbekøbing 

500 m * 

F3AF-25 

15.08.86 

22.45 DST 

5466 Asperup 

20.000 m 

F3AF-26 

20.10.86 

21.15 

9330 Dronning Lund 

50 m 

F3AF-27 

18.12.86 

20.30 DNT 

3100 Hornbæk 

1.500 m * 

F3AF-30 

01.07.90 

23.30 DST 

2990 Nivå Havn 

10.000 m 

F3AF-31 

01.07.90 

23.30 DST 

2990 Nivå Havn 

9.500 m * 

F3AF-32 

10.01.92 

07.05 DNT 

4100 Ringsted 

75 m * 

F3AF-33 

11.01.92 

19.05 DNT 

4100 Ringsted 

200 m 

F3AF-34 

29.03.92 

23.30 

2720 Vanløse 

300 m 

F3AF-35 

22.06.92 

01.20 DST 

7100 Vejle 

175 m * 

F3AF-41 

03.01.93 

17.30 DNT 

5350 Rynkeby 

1.250 m * 


TABEL 3: Tabellen indeholder nøgleoplysningerne knyttet til de 31 rapporter, som udgør 
datagrundlaget for analysen af natobservationer af fly (datamateriale B). Rapportørens 
afstandsangivelse er opgivet i tabellens sidste kolonne. Bemærk at markerer, at 
rapportøren har opgivet afstanden som et interval (f.eks. 500-1000 m). I tilfælde heraf 
anvendes her middelværdien af dette interval. 

Datamateriale: 

Datamaterialet udgøres af rapporter om natobservationer af fly og benævnes følgende 
"datamateriale B" (eller blot "gruppe B"). 

Fly kan i en vis udstrækning - ligesom meteorer, satellitter og stjerner - betegnes som 
'fjerne’ objekter. Afstandene kan dog ved flyobservationer blive betydelige mindre end 20 
km. Omvendt vurderes det som en sjældenhed, at afstanden mellem observatør 
og fly bliver kortere end få hundrede meter; dvs. afstanden overskrider 'grænsen' for den 
binokulære disparation. Alle fem afstandscues A-E synes således at være ude af funktion 
ved natobservationer af fly. 

Fly udsender lyd og kan således (i modsætning til de lydløse fænomener meteorer, 
satelitter og stjerner) i flere tilfælde høres under selve observationen. Opfattelsen af lyd 
fra det observerede fænomen kan tænkes at have en indflydelse på observatørens af¬ 
standsvurdering. Umiddelbart skulle man mene, at lyden fra et fænomen af iagttageren 
opfattes som et udtryk for, at fænomenet må befinde sig 'tæt på’. 

Gennem rapportarbejde har SUFOI dog erfaret, at det langtfra i hovedparten af tilfældene 
er muligt at høre en lyd under/efter observationen af et fly - selv ved relativt korte 
afstande (f.eks. få kilometre). Som oftest er det frabærende vind og/eller støj på observa¬ 
tionsstedet som bevirker, at observatøren ikke registrerer en lyd. 

Datamateriale B udgøres af rapporter, som alle opfylder samme kriterier 1-4, som gjaldt 
for rapporterne i gruppe A (se disse). 

Datamaterialet omfatter i alt 31 rapporter. Tabel 3 indeholder nøgleoplysningerne for disse 
rapporter. 

I tilknytning til tabel 3 bør det bemærkes, at rapportørerne i sag F3AF-30 og F3AF-31 
observerede samme fænomen og begge kendte hinanden og befandt sig samme sted (2990 
Nivå Havn). Af samme årsag kan rapportørerne af disse to rapporter ikke betegnes som 
uafhængige. 


Analyse-resultater: 

Fordelingen af afstandsbedømmelser for gruppe B fremgår af figur 3. Af figuren ses det, 
at 17 rapportører (55%) angiver afstanden til at være 0-999 m. Derefter følger en gruppe 
på 10 rapportører (32%) som angiver en afstand på 2.000 m eller derover, mens 4 
rapportører (13%) angiver en afstand på 1.000-1.999 m. 

Det fremgår af tabellen, at den maksimale afstand er vurderet til 20.000 m (rapport 
F3AF-25) mens den mindste afstand er vurderet til 5 m (rapport F3A-04). 

Den aktuelle afstand mellem observatør og fly varierer naturligvis kraftigt fra sag til sag. 
Alligevel er det interessant at bemærke, at der er vurderet afstande helt ned til 5 m(!). 

Afstand 

Antal 

% 

0-999 

17 

55% 

1.000-1.999 

4 

13% 

2.000- 

10 

32% 


Gennemsnittet for afstandsbedøm¬ 
melserne i gruppe B er 2,9 km. 


Figur 3: Figuren viser frekvensfordelingen af rappor¬ 
tørernes afstandsbedømmelse ved natobservationer af 
fty. Datamateriale B. 


Analyse af natobservationer af ufoer 

Formål: 

Formålet med denne analyse er at bestemme fordelingen af afstandsbedømmelser ved 
natobservationer af ’ufoer’. Disse resultater skal senere indgå i en sammenligning med 
resultaterne fra de tidligere undersøgelser. Herved ønskes det fastlagt, om der er forskelle 
og/eller fællestræk mellem fordelingen af afstandsbedømmelser ved natobservationer af 
ufo- hhv. ifofænomener (her: Fly, meteorer, satellitter og stjerner). 

Datamateriale: 

Datamaterialet for denne analyse udgøres af rapporter, som omhandler observationer af 
fænomener der af SUFOI og forfatteren karakteriseres som ’ufoer’. Disse rapporter udgør 
"datamateriale C" (eller blot "gruppe C"). 

Udvælgelsen af rapporter til dette materiale er betydeligt mere kompliceret end ud¬ 
vælgelsen af rapporter til materialegruppeme A og B. Dette hænger sammen med manglen 
på en fyldestgørende definition af et ’ufofænomen’ og en ’uforapport’. Foreningen SUFOI 
anvender nedenstående definition af et ufofænomen: 

"Ved et ufofænomen forstår vi en beretning om et himmelfænomen, hvis 
væsentligste kendetegn er, at det selv efter en nøje undersøgelse foretaget af 
kompetente personer, ikke kan forklares som værende et kendt fænomen." 8 

I forbindelse med dette projekt præciserer forfatteren endvidere, at: 

Ufofænomenet er det fænomen, som er beskrevet i ’uforapporten’ (her 
udgøres uforapporten af et udfyldt standardrapportskema). 

RAPP. 

NR. 

OBS.DATO 

OBS.- 

TIDSPKT. 

OBS.STED 

AFSTANDS¬ 

ANGIVELSE 

Ksai 

27.12.80 

06.00 

Skagerrak 

3.000 m 

Er U 

27.12.80 

06.00 

Skagerrak 

800 m * 

IBS i 

25.01.81 

17.40 

4050 Skibby 

50 m 

1-05 

27.01.81 

19.20 DNT 

4872 Idestrup 

1.500 m 

1-06 

17.02.81 

05.30 DNT 

8210 Århus V 

50 m 

1-08 

12.08.81 

22.45 DST 

4300 Holbæk 


1-09 

15.08.81 

21.40 DST 

5881 Skårup 

1.750 m * 

1-10 

15.08.81 

21.40 DST 

5881 Skårup 

Ca. 2.000 m 

1-11 

30.10.81 

21.20 

5000 Odense C 

75 m * 

1-12 

06.11.81 

19.50 DNT 

5250 Odense SV 

200 m 

1-14 

08.01.82 

20.20 DNT 

4220 Korsør 

100 m 

1-15 

11.08.82 

21.35 DST 

2500 Valby 

20 m 

1-17 

13.12.82 

07.30 DNT 

7100 Vejle 

250 m 

1-18 

13.12.82 

23.23 DNT 

2300 Kbh. S 

400 m * 

1-19 

13.12.82 

23.23 DNT 

2300 Kbh. S 

400 m * 

1-20 

03.01.83 

07.30 DNT 

7100 Vejle 

500 m 

1-21 

24.01.83 

17.10 DNT 

2100 Kbh. 0 

15 m 

1-24 

21.08.84 

22.10 DST 

7500 Holstebro 

28 m * 

1-25 

16.02.85 

19.08 DNT 

8220 Brabrand 

300 m 

1-26 

20.05.85 

02.30 DST 

3480 Fredensborg 

350 m * 

1-27 

17.04.87 

21.15 DST 

2800 Lyngby 

50 m 

1-28 

04.07.87 

23.24 DST 

2630 Tåstrup 

1.000 km 

1-29 

19.02.88 

24.00 DNT 

7300 Jelling 

13 m * 

1-30 

01.04.89 

02.30 DST 

8860 Ulstrup 

500 m * 

1-31 

05.11.91 

22.10 DNT 

7840 Højslev 

18 m* 

1-32 

22.03.92 

22.30 

2630 Tåstrup 

6 m 

1-33 

30.03.92 

21.30 

4683 Rønnede 

30 m 

1-34 

03.11.92 

22.15 DNT 

8350 Hundslund 

400 m * 

1-35 

04.03.93 

20.08 

4800 Nykøbing F 

75 m 


Tabel 4: Tabellen indeholder nøgleoplysningerne knyttet til de 29 rapporter, som udgør 
datagrundlaget for analysen af natobservationer af ufoer (datamateriale C). Rapportørens 
afstandsangivelse er opgivet i tabellens sidste kolonne. Bemærk at markerer, at 
rapportøren har opgivet afstanden som et interval (f.eks. 500-1000 m). I tilfælde heraf 
anvendes her middelværdien af dette interval. 


Definitionen angiver ikke faste kriterier for betydningen af "en nøje undersøgelse" og 
"kompetente personer" og er derved ikke i sig selv tilstrækkelig til at afgrænse mængden 
af uforapporter. 

I forbindelse med dette projekt forstås ved "kompetente personer" rapportoptagere, som er 
tilknyttet SUFOI, og som har gennemført et rapportoptagerkursus og/eller af forfatteren 
bedømmes som kvalificerede til at udføre rapportoptagelsen og efterforskningen af en sag. 

Ved "en nøje undersøgelse" forstås her en undersøgelse, som - ud fra forfatterens 
vurdering - har behandlet relevante forklaringsmuligheder og vurderet sandsynligheden af 
disse. 

I høj grad beror udvælgelsen af uforapporter på forfatterens skøn af kvaliteten af rappor¬ 
toptagelsen og observationens besynderlighedsgrad. De udvalgte uforapporter omfatter en 
række af de mest interessante sager fra perioden 1980-1993. 

Ud over ovennævnte kriterier skal rapporterne i datamateriale C også opfylde kravene 1) 
og 3). angivet tidligere under beskrivelsen af datamateriale A. 

Datamateriale C omfatter 29 uforapporter. Nøgleoplysningerne for disse rapporter fremgår 
af tabel 4. Følgende kommentarer bør knyttes tabellen: Sagerne 1-02 og 1-03 omhandler 
en observation af samme fænomen (observeret fra et skib i Skagerrak) og rapportørerne er 
ikke uafhængige (de kender hinanden og befandt sig på samme skib). De to rapportører 
har dog udfyldt hvert sit rapportskema og behandles derfor som to sager i undersøgelsen. 
Tilsvarende er rapportørerne til sagerne 1-09 og 1-10 samt 1-18 og 1-19 ikke uafhængige. 
Det er dog kun rapportørerne i sagerne 1-18 og 1-19 som opgiver samme afstandsbe¬ 
dømmelse (300-500 m). 

Den maksimale afstandsbedømmelse er angivet som 1.000 km (sag nr. 1-02) (!) mens den 
mindste afstand er vurderet til 6 m (rapport 1-32). 



Vurdsrot afstand 


Afstand 

Antal 

% 

0-999 

24 

83% 

1.000-1.999 

2 

7% 

2.000- 

3 

10% 


Gennemsnittet af afstandsbedøm¬ 
melserne i gruppe C er 0,5 km 9 . 


Figur 4: Figuren viser frekvensfordelingen for rap¬ 
portørernes afstandsbedømmelse ved natobservationer 
af ufoer. Datamateriale C. 

Analyse-resultater: 

Figur 4 viser fordelingen af afstands vurderinger for rapporterne i gruppe C. 

24 rapportører (83 %) har angivet afstanden til af være 999 m eller derunder. 3 rappor¬ 
tører (10%) har angivet afstanden til at være lig eller større end 2.000 m. Kun 2 rappor¬ 
tører (7%) har angivet afstanden til at være 1.000-1.999 m. 


Sammenlignende analyse af datamateriale A. B og C 
Samlet oversigt: 

Det synes interessant at sammenligne fordelingerne af afstandsbedømmelser i de tre 
datagrupper, der her undersøges. Tabel 5 indeholder resultaterne fra de tre undersøgelser. 



A 

B 

C 

0-999 m 

7 

54% 

17 

55% 

24 

83% 

1.000-1.999 m 

2 

15% 

4 

13% 

2 

7% 

2.000 m - 

4 

31% 

10 

32% 

3 

10% 

Gennemsnit 


2,9 km 

0,5 km 



(4,6 km) 

(0,7 km) 


Tabel 5: Tabellen viser fordelingen af rapportørernes afstands vurdering for meteor-, 
satellit- og stjemeobservationer (A), natobservationer af fly (B) samt natobservationer af 
ufoer (C). Der er opgivet såvel antal som den procentvise fordeling. Nederst angives den 
gennemsnitlige afstandsbedømmelse for hver af grupperne. I parentes er angivet standard¬ 
afvigelsen. 


Det ses af tabel 5, at gennemsnitsafstanden varierer kraftigt - værd at bemærke er den lave 
gennemsnitsafstand og spredning for gruppe C (sammenlignet med både A og B). 

x^test: 

Ved et nærmere studie af tabel 5 ser man en stor lighed mellem frekvensfordelingen af 
grupperne A og B. C synes at skille sig signifikant ud fra fordelingen af A og B. 

Ved brug af den såkaldte x 2 -test er det muligt at sandsynliggøre, at frekvensfordelinger er 
statistisk forskellige (og omvendt). 

Ved en sammenligning af A med B viser x 2 -testen, at der er en sandsynlighed langt over 
20% for, at frekvensfordelingerne er statistisk ens. 

Det skal dog understreges, at datamateriale B (og i særdeleshed A) udgør et ringe 
datagrundlag for en sikker statistisk analyse (A omfatter 13 rapporter - B omfatter 31). 
Dette umuliggør en entydig konklusion på baggrund af ^-testen. Dog synes ligheden 
mellem A og B at være stor. 

Ved en sammenligning af C med B fremgår det af x 2 -testen, at sandsynligheden for at 
disse frekvensfordelinger er statistisk ens er væsentligt mindre end 0,1%. Typisk anvendes 
en sandsynlighed på 5% som det maksimale kriterium for at betegne to frekvensfor¬ 
delinger som statistisk forskellige (95%-signifikans). Dette kriterium opfylder frekvens¬ 
fordelingen af B og C rigeligt. Det synes derfor rimeligt at konkludere, at fordelingen af 
afstandsbedømmelser i gruppe B hhv. C er signifikant forskellige. 

Ovennævnte fører til følgende observationer: 

* Der er signifikant forskel mellem fordelingen af afstandsbedømmelser i forbindelse 
med natobservationer af fly hhv. ufoer. Således synes ufoobservatører at angive 
afstande, som overvejende er kortere end tilfældet er med flyobservatører. Tabel 5 
viser, at ved ufotilfældene angiver flest rapportører (83%) afstanden til at være 0- 
999 m (til sammenligning angiver 55% af flyobservatøreme dette). Omvendt 
angiver 45% af flyobservatøreme afstande lig eller større end 1.000 m (mod kun 
17% af ufoobservatøreme). Dette underbygges af gennemsnitsafstandene, som for 
gruppe B er 4,3 km og for gruppe C kun 0,5 km. 

* Mindre klart er det, om frekvensfordelingen for analyse-grupperne A og B er 
statistisk ens. En forsigtig tolkning af ^-testen kan udlægges således. Gruppe A er 
dog behæftet med stor statistisk usikkerhed pga. det lave antal rapporter. 

Detailanalyse af afstandsangivelser under 1.000 m: 

De foregående analyser peger i retning af, at ufoobservatører angiver generelt kortere 
genstandsafstande end ifoobservatører. Figur 5 er udarbejdet i et forsøg på at klarlægge 
dette forhold yderligere. Figuren viser fordelingen af afstandsangivelserne for datamateria¬ 
le B og C. Her er kun medtaget afstandsangivelser mindre end 1.000 m. Da gruppe A kun 
omfatter 13 rapporter, er denne udeladt. 

Jf tabel 5 omfatter gruppe B og C hhv. 17 og 24 rapporter, hvor den vurderede afstand 
ligger under 1.000 m. 

Bemærk at 54% af alle uforapportører (svarende til 13 af 24) har angivet en afstand 
mindre end 100 m - kun 24% (svarende til 4 ud af 13) af flyobservatøreme oplyser denne 
afstand. 

For alle øvrige intervaller ligger antallet af uforapportører på mellem 0 og 3 (svarende til 
0-13%). Hvorimod gruppen af flyobservatører for yderligere to intervaller når op på 24% 
(nemlig i intervallerne 200-299 m og 300-399 m). 

Antallet af rapporter er desværre for lavt, til at kunne slutte noget sikkert ud fra figur 5. 
Alligevel er det værd at mærke sig, at fordelingen af flyobservatørenes afstandsangivelser 

virker mere ’udfladet’ end fordelingen af ufoobservatørenes, som koncentrerer sig i 
intervallet 0-99 m. 


Dette underbygger resultateteme i forrige afsnit, hvoraf det fremgik, at ufoobservatører 
angiver genstandsafstande, som er mindre end tilfældet er ved flyobservationer. 

100-199 300-399 500-599 700-799 900-999 

Vurderet afstand 


Figur 5: Figuren viser en sammenligning af fordelingen for rapportørernes afstandsbe¬ 
dømmelser ved flyobservationer (datamateriale B) hhv. ufoobservationer (datamateriale 
C). 


DISKUSSION 


Afstandsbedømmelse på baggrund af nattehimmel 


Et primært formål med analysen af datamaterialerne A og B var at sandsynliggøre 
følgende udsagn: "Det ikke er muligt at vurdere afstanden til et fænomen iagttaget med 
nattehimlen som baggrund." 

De indledende teoretiske overvejelser viste, at det næppe er muligt at vurdere afstande til 
fænomener på den skyfrie nattehimlen. Under disse forhold spiller kun den binokulære 
disparation en rolle ved afstande på højest ca. 10-30 m. Da det må formodes, at det hører 
til en absolut sjældenhed, at fænomener på nattehimlen optræder med afstande mindre end 
30 m, vil den binokulære disparation normalt falde bort som afstandscue. Dermed vil det 
ikke være muligt at vurdere afstande. 

Selv i tilfælde af en overskyet nattehimmel kan et fænomens passage over/under skydæk¬ 
ket kun give iagttageren et relativt indtryk af afstanden. 

Analysen af materiale A viste, at ingen af de 13 rapportører kunne vurdere afstanden til 
det observerede fænomen korrekt, hvilket er i fuld overensstemmelse med de teoretiske 
overvejelser, som ledte til udsagnet ovenfor. 

Mht. materiale B er situationen lidt mere kompliceret, da den fysiske afstand mellem fly 
og iagttager kan variere fra skønsmæssigt 1 km og op imod 100 km. Derfor kan flere 
rapportører teoretisk set have vurderet afstanden korrekt Alligevel angiver 55 % af 
rapportørerne afstanden til at have været mindre end 1.000 m, hvilket næppe har været 
tilfælde i alle 17 tilfælde. Af disse 17 rapportører angiver de 15 (svarende til 88%) 
afstanden til at have været 0-400 m. Afstande af denne størrelsesorden forekommer yderst 
sjældent og er da fulgt af en kraftig støj. 

Med andre ord angiver ca. 50% af rapportørerne i gruppe B urimeligt korte afstande. 

Dette antyder, at rapportørerne ikke har kunnet vurdere afstandene korrekt, hvilket 
understøtter udsagnet i starten af dette afsnit. 

Overvejelserne i dette afsnit leder til følgende vigtige konklusion: 

* Ved observation af et fænomen som optræder på baggrund af den skyfrie nattehim¬ 
mel, er det ikke muligt at vurdere afstanden til dette. 

Den store lighed i fordelingen af afstandsangivelser for gruppe A og B kan umiddelbart 
tolkes således, at der - til trods for fænomenernes forskellighed i udseende og opførsel - 
gælder ’lige’ observationsbetingelser mht. en bedømmelse af afstand. Ligheden kan altså 
forklares ved det forhold, at der under observation af satelliter/stjemer/meteorer såvel som 
fly savnes (aktive) afstandscues. 


Forskelle i afstandsbedømmelse mellem grupperne A og B hhv. C 

Rapporterne i gruppe C er alle natobservationer af ufoer og opfylder på dette punkt 
kriterium 1) for datamateriale A og B. Således har uforapportøreme i gruppe C samme 
observationsbetingelser (dvs. samme mulighed for at vurdere afstand) som iforapportører- 
ne i gruppe A og B, hvilket gør det meningsfuldt at sammenligne frekvensfordelingerne 
for de tre grupper. 

Det er interessant at bemærke, at næsten alle rapportører i gruppe C (med undtagelse af 3) 
vurderede ufofænomenet til at have befundet sig på en afstand af mindre end 1.000 m. 10 

På dette punkt er der stor forskel sammenlignet med iforapportøreme (gruppe A og B) og 
denne forskel synes at være signifikant. Dette leder til konklusionen, at uforapportører 
angiver en relativt mindre afstand til det observerede fænomen end iforapportører (ved 
observationer af fænomener set på baggrund af den mørke nattehimmel). 

Teorier: 

Forklaringen på denne forskel mellem ufo- og iforapportørers opgivelser kan søges blandt 
følgende teorier. 

A Ufofænomenet befinder sig ganske enkelt nærmere iagttageren end de her behand¬ 
lede ifofænomener. 

B Dét at iagttageren tror/mener, at der er tale om et ufofænomen, påvirker ham til at 
opfatte fænomenet som værende tæt på. Teorien antyder, at rapportørens af¬ 
standsvurdering ved natobservationer påvirkes af rapportørens opfattelse af 
fænomenets ’natur’. 

C Rapportørens angivelse af fænomenet som værende ’tæt’ på er i en række sager 
afgørende for, at rapportoptageren - som efterforsker sagen - klassificerer rap¬ 
porten som et ufo. Herved optræder relativt mange uforapporter af typen ’tæt på’. 

Der knyttes følgende kommentarer til disse teorien 

Ad A) Jf resultaterne fra analyse A og B er det ikke muligt at vurdere afstande til 

fænomener observeret på (den skyfrie) nattehimmel. Da ufofænomener næppe i 
almindelighed optræder på afstande mindre end 10-30 m (svarende til den bi- 
nokulære disparations rækkevidde), må man formode, at der gælder ’lige forhold’ 
for afstandsvurdering ved såvel observationer af fly, meteorer, satellitter og 
stjerner som ufoer. Derfor bør man i gruppe C genfinde den samme frekvensfor¬ 
deling som tilfældet er ved grupperne A og B. At forklare den tilsyneladende 
signifikante forskel i frekvensfordelingen af gruppe B og C ved hjælp af denne 
teori vil derfor være i modstrid med de hidtil opnåede resultater. 

Ad B) Denne teori indebærer en logisk modstrid, idet rapporterne i grupperne A og B alle 
er udvalgt efter det kriterium, at rapportøren ikke selv har kunnet give en for¬ 
klaring på sin observation. Derfor er det rimeligt at antage, at hovedparten af 
iforapportøreme på tidspunktet for rapporteringen har ment, at de observerede et 
ufo. De må derfor have været påvirket på samme vis som uforapportøreme i 
gruppe C, og der burde ikke være en signifikant forskel i fordelingen. 

Ad C) Det er ikke muligt - med udgangspunkt i analysernes resultater - at finde et 

’positivt bevis’ for denne teori. Det er dog forfatterens erfaring - gennem sin virke 
i SUFOIs Rapportcentral - at det faktisk forekommer, at rapportoptagere lader den 
korte afstandsbedømmelse indgå som et blandt flere forhold, der øger sagens 
besynderlighed og derfor fører til (eller er medvirkende til) konklusionen: ufo. 

Det synes derfor rimeligt at afvise teorierne A og B. Tilbage står således C som en mulig 
forklaring på forskellen i frekvensfordelingen af gruppe B og C. 

AFSLUTNING OG KONKLUSION 


Analysens største svaghed er manglen på et tilstrækkeligt omfattende datamateriale, hvilket 
resulterer i store usikkerheder ved de statistiske analyser. 

På baggrund af de opnåede resultater og diskussionen i forrige afsnit synes en rimelig 
konklusion at være: 

* Projektet har eftervist påstanden om, at det ikke er muligt for en rapportør at 
vurdere afstande til fænomener iagttaget på baggrund af en skyfri nattehimmel. 

Heraf følger, at det under disse observationsbetingelser heller ikke er muligt at vurdere 
fænomenets fysiske størrelse. 

Ved overskyet vejr har observatøren mulighed for at sammenholde fænomenets position 
med skyernes højde (passage over/under skydækket) - dette giver dog kun et relativt 
indtryk af afstanden (i forhold til skydækket). Ligesom vurderingen af skyhøjden kommer 
til at spille en rolle. 

Med udgangspunkt i konklusionen ovenfor, er det muligt at udlede følgende vigtige 
slutning: 

* Ved natobservationer kan rapportørens afstandsangivelse i almindelighed ikke 
benyttes som grundlag for en konklusion mht. fænomenets art eller oprindelse (ifo 
eller ufo). 

Et af analysens hovedresultater er, at: 

* Uforapportører angiver relativt kortere afstande end iforapportører (når det drejer 
sig om natobservationer). 

Tre teorier har været overvejet som forklaring på denne (signifikante) forskel. To af disse 
teorier har det været muligt at afvise, og tilbage står følgende hypotese: 

* Rapportørens afstandsbedømmelse indgår som en betydende faktor ved rapportopta- 
gemes vurdering af, hvorvidt en sag bør klassificeres som et ufo eller et ifo. Korte 
af stands vurderinger øger i rapportoptagerens øjne sagens besynderlighedsgrad. 
Korte afstande betragtes derfor som et indicium for en ufoobservation; heraf følger 
det, at der i mængden af uforapporter optræder relativt flere sager med korte 
distancer. 

NOTER 


1. Toke Haunstrup er næstformand i SUFOI og leder foreningens Rapportcentral. 

2. Figuren er oprindeligt bragt i: A. H. Holway og E. G. Boring, Determinants of 
apparent visual size with distance variant, American Journal of Psychology, Ithaca, 
N. J., USA, 1941, 54, 21-37. 

3. Famé anvender som original kilde for Teichers, Kobricks og Wehrkamps under¬ 
søgelse: Teichner, W. H., Kobrick, J. L. & Wehrkamp, R. F.: The effects of 
terrain and observation distance on relative depth discriminations, American 
Journal of Psychology, Ithaca, N. J., USA, 1955, 68, 193-208. 

4. Ifølge personlig korrespondance med Søren Kyllingsbæk (bachelor i psykologi), 
Institut for Klinisk Psykologi, Københavns Universitet, er der fortsat usikkerhed 
om den maksimale længde, indenfor hvilken den binokulære disparation er virk- 

TEMA: BORTFØRELSER 


INTRODUKTION TIL ET KONTROVERSIELT EMNE 


Af Per Andersen, formand for SUFOI 


Der har i flere år verseret megen debat om bortførelsessager i specielt USA. Disse sager 
drejer sig om personer, der fortæller, at de har været bortført af udenjordiske væsener i 
deres rumskibe. Historierne fremkommer typisk (men ikke kun) under hypnose. Ofte har 
de fremmede foretaget undersøgelser af de bortførte, og der er blevet taget prøver af dem. 
Den seneste udvikling er, at nogle af de bortførte mener, at de har været gravide, men at 
de udenjordiske har ijemet fosteret. 

Debatten går specielt på, hvorvidt disse beretninger dækker over virkelige fysiske 
hændelser - altså at jorden bliver besøgt af udenjordiske fartøjer med besætninger, der 
faktisk kidnapper mennesker. Eller om beretningerne om bortførelser er noget, der alene 
foregår i vidnernes bevidsthed uden relation til den fysiske virkelighed. 

Gennem arbejdet med deres patienter er en række amerikanske forskere blevet overbeviste 
om, at bortførelserne er fysisk virkelige. Psykologen Leo Sprinkle var en af de første, 
men er igennem de seneste ti år blevet fulgt op af psykologen Richard Boylan, psykiateren 
John Mack, kunstneren Budd Hopkins, historikeren David Jacobs og andre. Deres 
overbevisning og arbejdsmetoder har affødt skepsis fra deres kolleger, og Richard Boylan 
er fra psykologforeningen blevet frataget licens til praktiserende psykologi. Også John 
Mack er blevet undersøgt af en komité ved Harvard-universitetet, hvor han er ansat, men 
kunne efter en påtale beholde sit professorat. 

I modsætning til disse personer mener en række andre forskere, at der er klare beviser 
for, at historierne om bortførelser er fiktive, omend vidnerne selv tror på deres ægthed. 
Disse skeptikere, der bl.a. findes indenfor den amerikanske skeptikerorganisation CSI- 
COP, har den opfattelse, at netop anvendelsen af hypnose er et farligt redskab, idet 
hypnotisøren er i stand til at påvirke og lede vidnet i en ønsket retning. 

Debatten om disse "bortførelser" har spillet en fremtrædende rolle i den amerikanske 
ufologi gennem de seneste år. I Danmark har vi endnu ikke mærket så meget til dis¬ 
kussionen. Årsagen hertil kunne være, at ingen danske professionelle (psykologer, 
psykiatere m.fl.) er blevet overbeviste om bortførelsernes ægthed og har fremført disse 
synspunkter. En anden årsag kunne være, at de udenjordiske først og fremmest bortfører 
amerikanere! 

Sådan er der hele tiden to synspunkter og to opfattelser. Når vi her vælger at bringe tre 
forskellige indlæg i debatten, er det ikke alene fordi emnet er særdeles interessant, men 
også fordi debatten rejser en række interessante problemstillinger omkring bevisførelse og 
metoder. Samtidig er de udvalgte artikler nogle af de mest seriøse, der er offentliggjort 
om emnet af modstandere og tilhængere - i øvrigt blandt en meget stor mængde af 
litteratur, hvor det meste ikke kan stå for en videnskabelig bedømmelse. 

Debatten minder på mange punkter om debatten om kontaktpersoner i 1950erne og 
1960erne. Argumenterne for en udenjordisk kontakt bliver først og fremmest baseret på 
anekdotisk materiale og personlig overbevisning snarere end egentlig forskning i emnet. 

Vi giver her ordet både til personer, der er overbeviste om eksistensen af de udenjordiske 
og deres bortførelser af folk på jorden og til personer, som mener, at disse beretninger 
bør afvises som fantasier. 

En ting er de nævnte forfattere dog enige om: Vi kan kun komme sandheden nærmere ved 
stringent brug af videnskabelig metoder. Så måske er der alligevel håb forude... 

DEN VIDENSKABELIGE FORSKNING I UFO/BORTFØRELSES¬ 
FÆNOMENET 


Af Don C. Donderi 1 


Formålet med denne artikel er at undersøge, hvordan man kan bevise eller modbevise 
realiteten bag de såkaldte ufobortførelser. Mange undersøgere af dette område har ændret 
den sædvanlige betydning af ordene "realitet" og "bortførelse". Disse ændringer kan jeg 
ikke acceptere. En ufo-bortførelse, hvis den faktisk finder sted, er en fysisk hændelse. Det 
vil sige en person, der bliver taget om bord i et fremmed rumskib og befinder sig hos dets 
besætning. Hvis man blot tænker sig til denne hændelse, er hændelsen ikke fysisk men 
imaginær. 

Der er som sådan ikke noget forkert ved hverken det at forestille sig en oplevelse eller det 
at bruge hukommelsen til at beskrive en personlig oplevelse. En genoplevelse kan være et 
bevis for en tidligere bortførelse, hvis hændelsen kan bevises ikke at være opdigtet eller 
baseret på andres oplevelser (gennem samtaler, bøger og film), der er blevet vævet ind i 
ens egen oplevelse. Ved at misbruge sproget og kalde imaginære oplevelser og genop¬ 
levelser "bortførelsesrapporter" forvirres begreberne. Det kan kun resultere i tvivl om de 
eventuelle virkelige beviser for ufoernes fysiske eksistens. 


DEFINITION AF BORTFØRELSEN 


Hvad er fænomenet "ufo-bortførelse"? At bortføre betyder at føre eller fjerne en person 
ulovligt i hemmelighed eller ved udøvelse af magt, dvs. at kidnappe 2 . Enhver som 
beretter at være blevet fjernet med tvang er blevet bortført. Men eftersom vi selvfølgelig 
kun er interesserede i bortførelser foretaget af udenjordiske væsener, må bortførelsen siges 
at være udført af sådanne udenjordiske. Beviset for, at der er tale om udenjordiske, kan 
være bortførernes udseende, redskaberne de anvender, tingene de gør og de steder, som 
de bortførte bliver ført til. Hvis ingen af disse ting er udenjordiske taler vi stadig om en 
bortførelsesoplevelse, men en oplevelse der kan forklares som kommende fra mennesket 
selv. Begrebet "bortførelsesfænomen" i denne artikel henfører alene til bortførelser 
foretaget af udenjordiske som defineret her. 

FALSKE, IMAGINÆRE OG ÆGTE OPLEVELSER 


Det andet problem ved at undersøge bortførelsesfænomenet er at afgøre, hvem kilden til 
rapporten er. Jeg er fuldt ud i stand til at fortælle en bortførelsesoplevelse på basis af min 
samlede viden. Jeg kender nok af disse tilfælde til at kunne fortælle en tilsvarende 
historie, som den der bliver fortalt af pålidelige vidner. Hvorfor ville min historie ikke 
være gyldig? Selvfølgelig fordi den var fremstillet ud fra mine indirekte oplevelser i form 
af samtaler med andre, bøger, film og tv i stedet for min egen direkte oplevelse (altså 
gennem mine egne sanser uden andre mennesker som mellemled). Enhver kan fortælle en 
bortførelsesoplevelse. Vores problem er at finde ud af, om oplevelserne er direkte, 
personlige oplevelser eller om de er skabt gennem kendskab til andres oplevelser. Hvis de 
er skabt gennem kendskabet til andres beskrivelser, er de værdiløse som bevis for 
eksistensen af et bortførelsesfænomen. De er simpelthen gentagelse af andres historier, 
selv om de er overbevisende for undersøgeren eller (som det ofte er tilfældet) for for¬ 
tælleren selv. 

Der er intet argument, der på forhånd udelukker, at en person med en ren imaginær og 
opdigtet oplevelse faktisk selv rapporterer, at han eller hun tror oplevelsen er direkte og 
selvoplevet. Det er et etableret faktum, at mennesker, der beretter om forskellige op¬ 
levelser, ikke altid selv er klar over kilden til deres oplevelse?. Både det skrevne og talte 
ord såvel som visuelle medier er effektive metoder til at overføre information, som uden 
kritik bliver tilføjet, hvad observatøren tror er hans eller hendes egen personlige oplevelse. 
Den menneskelige hjerne er god til at skabe og gemme billeder og oplevelser, men den er 
dårlig til at genkalde og klassificere kilden til de samme billeder eller oplevelser. Sug¬ 
gestive personer misfortolker ofte kilden til deres information og de er bevislig i stand til 
at rapportere andres oplevelser som deres egne. 


DET KRITISKE PUBLIKUM 


Når vi sidder en solrig eftermiddag ved søen eller ved et middagsselskab, hvor vinen 
flyder, er vi ikke så nøje med kritisk at bemærke, hvem kilden til informationer eller ideer 
er. Hvorfor skal vi forvente en mere kritisk indstilling fra de mennesker, der undersøger 
eller oplever ufobortførelser? Svaret er: Simpelthen fordi det er så betydningsfuldt. Vores 
virkelige publikum er hverken middagsselskabet eller personerne ved søen. Hvis for¬ 
svarerne for ufobortførelser ønsker at blive opfattet som underholdning ved søen eller et 
muntert indslag ved middagsbordet, så kan al ting fortsætte som før. Nogle af vores 
udtalelser vil da være baseret på pålidelige vidner med signifikante omstændigheder: 
Manglende tid, fysiske spor og samtidige uforapporter. Andre rapporter, hvad enten de er 
i National Enquirer [svarer til Ekstra Bladet /red] eller i vore egne publikationer, vil være 
mere tvetydige og lægge op til andre fortolkninger. 

Det bredere publikum vil modtage informationer af begge typer og vil som sædvanligt 
være mystificeret med hensyn til, hvad de skal tro på. Det videnskabelige publikum vil 
sige til sig selv: "X har skrevet to bøger, som er fyldt med interessant information om 

bortførelser og ufoer. X skriver med saglighed og fænomenet synes sandsynligt. Men Y 
inkluderer i sin bog sager fra personer, der sidder i trance, stirrer på loftet og derefter 
beskriver det samme fænomen. Er det ikke oplagt, at både X og Y beskriver det samme 
fænomen og dermed den samme relation til virkeligheden, og at Y’s rapporter er mere 
repræsentative, da de kræver den mindste afvigelse fra vores nuværende viden? Det er 
klart, at vidnet Z opdigter sin historie, og undersøgeren Y rapporterer Z’s oplevelse som 
en bortførelse. Derfor rapporterer undersøgere i almindelighed, hvad folk forestiller sig, 
ikke hvad de faktisk har oplevet". 

Fremgangsmåden i ovenstående, tænkte citat er ikke nødvendigvis logisk for mig, men 
den er psykologisk overbevisende. Blot fordi en bortførelsesrapport (A) er imaginær (i) 
betyder det ikke, at alle A’e r er fer. Men hvis man har en tendens til at afvise mere 
komplicerede forklaringer, og hvis man har en tendens til ikke at ville ændre sin verden¬ 
sopfattelse på basis af, hvad ufoforskningen påstår, så bliver tankeprocessen: Nogle A’er 
er med sikkerhed i. Jeg kan ikke undersøge samtlige sager. Hvis jeg har fundet en i- sag 
blandt alle sager, kan jeg sige, at jeg har bevist, at mindst en A er i og dermed, at de fle¬ 
ste - eller alle - kan være i. Og med dette meget store "kan være" flygter man fra behovet 
for at ændre verdensopfattelse. Man vil derfor udskyde en endelig stillingtagen og dermed 
ikke ændre verdensopfattelse indtil mere overbevisende argumenter bliver fremlagt. 

Jeg tror, det hjælper at gøre disse problemer specifikke, fordi det viser, hvad ufo- og 
bortførelsesverdenen skal overkomme, når man forsøger at overbevise resten af verdenen - 
vores selskab ved søen, middagsselskabet såvel som det mere kritiske, videnskabelige 
publikum - at hvad vi har at sige skal tages alvorligt. Vi må tage stilling; til, hvad det er vi 
forsøger at overbevise om. Vi ved, og alle ved, at folk rapporterer tilfælde af bortførelses¬ 
oplevelser. Hvis vi af hensyn til undersøgerne vælger at opfatte alle rapporter lige, hvad 
enten der er overbevisende omstændigheder eller ej, vil vores publikum nikke høfligt og 
derefter afskrive alt, hvad vi siger. De vil højest sandsynligt betragte alle rapporter om 
bortførelser som et interessant psykologisk fænomen. 

Hvad nu hvis vi betragter et tilfælde, hvor den påståede, bortførte person er observeret til 
stede under hele hændelsen? Beviset i dette tilfælde er helt klart. De undersøgere, der 
rapporterer sagen, var til stedet under hele forløbet, og vidnet forsvandt ikke. Der var 
ikke noget "manglende tid" og der var ingen andre indikationer på en bortførelse, et ufo 
eller en fysisk eftervirkning. Den forklaring, som synes mest oplagt er, at personen slet 
ikke var bortført. Personen kan have genoplevet en tidligere bortførelse - den mest venlige 
teori - men der er ingen objektiv grund til at antage en fysisk bortførelse. Rapporten om 
hændelsen handler om en psykologisk oplevelse og ikke en fysisk hændelse. Som jeg 
allerede har udtrykt, burde en sådan sag ikke blive fremført som en bortførelsesag 4 . 

Undersøgere af bortførelsestilfælde bør dele rapporterne i dem, der sandsynligvis er 
baseret på direkte oplevelser og dem, der sandsynligvis er baseret på andres oplevelser 
formidlet gennem medierne. Det fremgår af rapporten fra Bortførelseskonferencen ved 
MIT i 1992, at ikke alle undersøgere ønsker at gøre dette. Vi lever i en fri verden; der er 
intet, som afholder dem fra at anvende en hvilken som helst - og mere omfattende - 
definition på fænomenet. Min pointe er blot, at denne rundhåndethed i definitionen gør det 
svært for alle, der ikke har adgang til de originale rapporter, at tage fænomenet seriøst. 

De personer, der er bedre informeret kan selv sortere de dårlige sager fra de bedre, men 

vore venner og kolleger i den offentlige befolkning og i videnskaben kan ikke. Vi burde 
gøre det af hensyn til dem. Hvis vi ikke gør det, vil vi opleve en nedgang i vores tro¬ 
værdighed. 


VIDENSKABEN OG UFO/BORTFØRELSESFÆNOMENET 


Der er stor mistro hos nogle undersøgere til at anvende videnskabelig metoder ved 
udforskningen af bortførelsessager. Argumentet er nogenlunde som følger: Vores sy¬ 
stematiske viden om naturen er meget begrænset; der er mange forhold i naturen, hos 
dyrene og selv hos mennesket, som videnskaben ikke kan forklare. Som om dette ikke var 
nok; den tekniske og videnskabelige angrebsvinkel og udforskningen af naturen har 
medført væsentlige problemer, der ser ud til at kunne ødelægge livet og i sidste ende 
måske hele jorden. Argumentet er derfor, at vi skal forlade den videnskabelige metode, 
når vi arbejder med disse nye fænomener - specielt fordi de er så langt ffa vores erken¬ 
delse. En videnskabelig teori til som forklaring på ufoer eller bortførelser er meningsløs. 
Vi kan ikke rigtigt afgøre, om fænomenet er fysisk eller psykisk, så at kalde det et fysisk 
fænomen er meningsløst. De mentale og de fysiske aspekter er så blandede, at det er 
næsten umuligt at skille dem ad. 

Det meste i denne argumentation er baseret på en meget generel og manglende forståelse 
for, hvad videnskab er og en endnu større mangel på forståelse af den psykologiske 
videnskab. For det første handler videnskaben lige så meget om metoder, som det handler 
om fakta og teorier. Det er også en meget kompliceret, social proces. Kogt ind til benet er 
den videnskabelige metode: Beviser for et forhold i naturen skal præsenteres på en måde, 
der forklarer hvordan man er kommet frem til dem, gør det muligt for andre at bedømme 
og kritisere metoderne, som er anvendt til at indsamle beviserne, og gør det muligt for 
andre at gentage forsøgene og opnå de samme resultateter i den udstrækning det er 
praktisk muligt. Det er en social aftale om at være ærlig og åben med resultaterne samt at 
gøre alt for at krydschecke, kritisere og i sidste instans verificere de informationer, som vi 
anvender for at udvide vores forståelse af naturen. 


DET VIDENSKABELIGE SAMFUND 


Vores teknologiske verden er stykket sammen af komplekse, sande historier, der beskriver 
naturen. Hvordan kan vi vide, at disse historier er sande? Svaret er, at naturen fungerer 
på samme måde for russiske ingeniører som for amerikanske videnskabsmænd. Broer, der 
bliver konstrueret i Frankrig, vil også kunne stå i Kina. Fly, der er lavet i USA, vil også 
kunne flyve over Brasilien og Australien. Der er bred enighed om historierne om vores 
natur - i det mindste i en vis udstrækning. Systemet med videnskabelig uddannelse, 
videnskabelig forskning og formidling af videnskabelige resultater skaber et samfund af 
viden, hvis resultater findes alle vegne og hvis metoder er universelle. 

Desværre er mange af de videnskabelige resultater vanskelige at forstå for almindelige 
mennesker, som ikke har lært matematiske metoder, og som ikke besidder viden eller 
forudsætninger for at forstå dem. Fordi videnskaben desuden er inddelt i mange små 
områder, er mange videnskabelige resultater også svært tilgængelige for andre forskere. 
De fleste videnskabsmænd var ikke så populære som fysikeren Ernest Rutherford, der 
skulle have sagt: "Hvis du ikke kan forklare det for barpigen i Eagle Pub, så er det ikke 
god videnskab". Selv videnskabelige resultater, der må siges at være klassiske, udfordrer 
både almindelige mennesker og andre videnskabsmænd. Det gælder således tidsrejse 
paradokset i Einsteins specielle relativitetsteori. Alene den store mængde af detaljeret 
information i hver eneste special-disciplin inden for videnskaben gør det i praksis umuligt 
for det menigmand eller forskere at følge med i den seneste udvikling på et område, som 
er fremmed for dem. 


VIDENSKABELIG SPECIALISERING 


Den videnskabelige verden, som skaber og bruger de mange resultater om virkeligheden 
er som nævnt specialiseret og opdelt. I hans berømte eksempel ffa 1700-tallet lovpriste 
Adam Smith specialiseringen ved fremstilling af nåle. En enkelt håndværker, der selv 
fremstiller hele nåle, kan højest lave tyve om dagen, mens et hold på 10 personer, der 
arbejder på en fabrik, kan lave 48.000 om dagen. Mænd, der er uddannet til det, og som 
er specialiserede i en enkelt del af processen, kan altså gennemsnitlig lave 4.800 nåle om 
dagen. Det vil sige, at specialisering forøger produktionen af nåle mange gange - en 
visdom, der også er taget i anvendelse af videnskabsmænd og fonde, der finansierer 
forskning 5 . 

Det "industrielle system" er grundigt indført i videnskaben og med de samme resultater. 
Kollegialt teamarbejde af høj kvalitet og kompleksitet findes over hele verden. Systemet 
består af mange uafhængige forskningscentre, der samarbejder og regelmæssigt udveksler 
information og forskere. Lige siden middelalderen har forskere og akademikere sam¬ 
arbejdet og været mobile. Deres største fornøjelse er at besøge hinandens universiteter og 
laboratorier. Desuden deltager de i store kongresser på attraktive steder (Venedig, Prag, 
Paris, Honolulu) for at diskutere, argumentere og kritisere hinandens arbejde. Dette ligger 
i deres blod. Resultaterne tilflyder forskningstidsskrifter, som bliver solgt og læst 
internationalt. 

Det internationale, videnskabelige samfund er organiseret på nogenlunde samme måde som 
det moderne kommunikationsmiddel, som voksede direkte ud af det akademiske miljø: 
Internettet. Internettet er et netværk, som kun eksisterer gennem en samling af uafhængige 
men samarbejdende centre eller knuder. Hver af disse bliver administreret lokalt. På basis 
af fuldstændig frivillige organisationer bliver hvert knudepunkt konfigureret, så det kan 
sende meddelelser igennem hele det komplekse system til ethvert andet knudepunkt. Hvert 
knudepunkt kan også fungere som et mellemled for transmission af meddelelser fra et 
knudepunkt til et andet. 

Lige som brugerne af Internettet er det videnskabelige samfund i virkeligheden en samling 
af underkomiteer, som for det meste anerkender hinandens eksistensberettigelse inden for 
hvert af deres specialiserede områder. Og lige som de specielle interessegrupper på 
Internettet er det sjældent, at en videnskabelig gruppe kommenterer eller deltager i en 
anden gruppe. 


VIDENSKABELIGE LAV 


De uafhængige grupper i videnskaben har flere karaktertræk fælles med de kendte, gamle 
sociale organisationer, gilderne eller lavene, som i en vis forstand var forløberne for de 
universiteter, der nu støtter forskningen. Et lav var forbeholdt en ganske bestemt pro¬ 
fession, og denne beskyttede nøje sine rettigheder. I middelalderen afviste man arbejde 
udført af personer uden for lavet. I den moderne verden vil et videnskabeligt fremskridt, 
der kommer fra en person uden for den videnskabelige gruppe, formodentlig lide samme 
skæbne. I middelalderen var der politisk krig mellem lavene og de håndværkerne, der var 
uden for. Sidstnævnte måtte kun sælge deres varer uden for byerne, hvor lavene rådede. 
Kunderne kunne så senere smugle varerne tilbage i byerne. 

Videnskabsmænd, der producerer resultater uden for deres specialitet eller i områder, der 
ikke er anerkendte, risikerer at få deres arbejde fordømt eller afvist af videnskabelige 
lavmedlemmer. Den moderne form for fordømning er simpelthen, at resultaterne nægtes 
optagelse i videnskabelig tidsskrifter. Til tider er denne lav-mentalitet meget tydelig. John 
Garcia, en forsker som specialiserede sig i stråleforskning, opdagede i 1955, at rotter i et 
enkelt forsøg kunne oplæres til at undgå mad, der senere ville give dem en alvorlig 
mavepine (maden indeholdt en ikke-dødelig mængde af gift, som gjorde dem meget syge). 
Garcia’s forskning var eksemplarisk, men den modsagde to centrale teorier om indlæring: 
At al indlæring sker gradvist og at forsinkelse af konsekvenser reducerer indlæringsevnen. 
Derfor blev hans resultater holdt uden for de vigtigste psykologiske tidsskrifter i årevis 6 . 
Garcia og hans resultater er nu - fyrre år efter starten af hans arbejde - fuldstændigt 
accepteret. Men den fjendtlighed og afvisning, han oplevede, giver et godt indtryk af de 
etablerede, videnskabelige gruppers modstand mod udefra kommende, som kommer for 
nært på deres videnskabelige område. 


ANGSTEN FOR VIDENSKABELIG FIASKO 


Videnskabsmænd er bange for fejltagelser. Videnskabens struktur med offentligheden som 
dem, der efterprøver eller afviser videnskabelige resultater, er modsætningen til ek¬ 
sistensen af udokumenterede påstande og teorier, der ikke kan eftervises. Men det ser ud 
til, at uunderbyggede påstande kommer frem i hver generation og eksisterer længe nok til 
at gøre videnskaben som helhed til skamme. Eksempler er N-stråler i 1800-tallet, 
polyvand i 1960erne og kold fusion i 1980erne. Disse eksempler eksisterede længe nok til 
at opbygge folks forventninger, før de endte med den nødvendige afvisning. Dermed endte 

det med dårlig presseomtale for videnskaben. De var faktisk eksempler på den succesfulde 
anvendelse af den videnskabelige model. Eftersom alle de nævnte fejlteorier endte med at 
blive afvist, repræsenterer de systemets succeshistorier og ikke fejltagelser. 

Men både de personlige omkostninger og omkostningen for det videnskabelige omdømme 
var meget store ved disse falske videnskabelige resultater. Man begynder at forstå, 
hvorfor ufo-fænomenet ignoreres og ikke bliver taget alvorligt ved at betragte den 
virkelige og berettigede frygt for nederlag ved fejltagelser sammen med de videnskabelige 
gruppers traditionelle fjendtlighed og konservatisme over for nye ideer. Specielt når 
resultaterne bliver præsenteret af videnskabelige amatører på deltid som historikere, 
malere, psykiatere og socialarbejdere for ikke at tale om nogle af de mindre viden¬ 
skabeligt trænede personer (militærpersoner, piloter, politimænd, luftfartsledere og 
almindelige mennesker). 

Næsten alle videnskabsmænd accepterer udtalelser fra almindeligt anerkendte videnskabs- 
mænd inden for områder, der er fremmede for dem selv. Inden for deres eget område 
accepterer videnskabsmanden kun udtalelser fra de anerkendte medlemmer af gruppen, 
hvilket er en del af den specialiserede karakter af videnskaben og lav-mentaliteten hos 
videnskabsmændene. Det rejser nogle vigtige spørgsmål: Hvilke kvalifikationer skal man 
have for at kunne bedømme resultater om ufoer og lignende fænomener? Hvem kan 
accepteres som ekspert til at vurdere beviserne? Hvad er beviserne? Og hvilke konklusio¬ 
ner kan drages på basis af materialet? 

Udøvende videnskabsmænd antager ofte, at al videnskab drejer sig om veldefinerede 
områder, hvor der findes bestemte metoder og mål. Dette er da også sandt for hoved¬ 
mængden af institutionsforskningen inden for områder, hvor det er klart, at mere viden 
eller bedre metoder kan føre til afgørende nye resultater. Jeg tænker specielt på molekylær 
biologi, faststof fysik og kernefysik, hvor fremskridt i forståelsen af sammensætningen og 
udviklingen af organismer, organiseringen af kommunikation og information samt 
frigivelsen af energi er vigtige, umiddelbare mål. 

Men denne antagelse om videnskabens områder er ikke helt korrekt. Mennesker, der 
arbejder på endnu vanskeligere spørgsmål som bortførelsernes natur og eksistensen af 
udenjordiske væsner kan også være fuldstændig legitime forskere, uanset hvad deres 
baggrund er: Historie, kunst, psykiatri, socialt arbejde, atomfysik eller psykologi (blot for 
at nævne nogle få professioner). Det vigtigste er, at de respekterer de videnskabelige 
regler om kommunikation. De får måske ikke umiddelbart anerkendelse fra andre 
videnskabsmænd for at spille efter reglerne, men hvis de gør klart, hvordan de har 
defineret begreberne, hvordan de har samlet data ind og hvordan de har fortolket dem, så 
vil deres resultater efterhånden blive respekteret af andre forskere. Og hvis andre forskere 
respekterer arbejdet, så vil befolkningen følge efter. 

HVORNÅR VIL VIDENSKABEN LYTTE? 


Svaret på dette spørgsmål er vigtigt, for når videnskaben begynder at lytte, vil resten følge 
efter. Både den indflydelsesrige offentlige opinion (mediepersoner, lovgivere m.fl.) og den 
almindelige person på gaden. Thomas Kuhn, den berømte nutidige videnskabsfilosof, har 
påpeget, at en videnskabelig omvæltning sjældent sker ved at overbevise den ældre 
generation af modstandere. Det er i stedet den unge generation, der umiddelbart bliver 
overbevist, mens den ældre generation, der ikke er i stand til forholde sig lige så fleksibelt 
til nye ting, simpelthen forsvinder af naturlige årsager - og sammen med dem modstan¬ 
den 7 . Abraham Pais, der biograferede Albert Einstein, gør opmærksom på de samme 
forhold omkring Einsteins specielle relativitetsteori. Teorien blev ikke accepteret af de 
ældre forskere da teorien blev fremført i 1905®. Pais påpeger også, at Einstein, på trods 
af at han var en af grundlæggerne af kvanteteorien, ikke selv kunne acceptere teoriens 
videreudvikling af hans samtidige. Einstein foretrak den klassiske determinisme, idet han 
helt til slutningen af sit liv fastholdt en tro på, at "Gud spiller ikke terninger med 
universet". 

Betyder dette, at uanset hvad ufoorganisationeme gør, vil folk til sidst acceptere teorien 
om udenjordisk intelligens, når bare de gode argumenter bliver fremført? Bestemt ikke. 
Ikke hvis der blandt ufoorganisationeme er uenighed om, hvilke metoder der bør an¬ 
vendes. Den unge generation af intellektuelle, forskere og politikere, som man er i stand 
til at overtale frem for de ældre, er for sofistikerede til at blive overbeviste om et 
verdenssyn, der ikke er i stand til at skelne mellem psykiske fantasier og udenjordisk 
besøg. 

Jeg er nok ikke selv i stand til at sige, hvad kernen i ufobortførelseme er, og det gør 
heller ikke så meget. Selv i "normal" videnskab vil der være randområder af ikke særligt 
veldefinerede fænomener og usikre resultater, som repræsenterer overgangen til de 
kontroversielle områder. At der eksisterer kontroversielle spørgsmål er ikke i selv sig et 
fundamentalt problem, når bare de videnskabelige metoder anvendes til at besvare dem. 
Typiske spørgsmål af kontroversiel art inden for bortførelsesforskningen er: Hvad er den 
"nordiske type"? Hvad er betydningen af iscenesættelsen? Er der manglende fostre? Disse 
spørgsmål er velegnede til yderligere forskning og til en afklaring. For mig synes det 
vigtigste at være, at der blandt ufoforskeme er bred enighed om, at kontroversielle 
spørgsmål vedrørende bortførelser og ufoer skal kunne løses - og løses ved hjælp af dén 
videreudvikling af almindelig fornuft, der også bliver kaldt for videnskab. 


VIDENSKABELIGE ASPEKTER VED BORTFØRELSESFÆNOMENET 


Den almindeligt udbredte "ufoteori" går ud på, at der eksisterer fremmede rumskibe og at 
folk bliver bortført i disse. Denne teori må overkomme en hel række barrierer for at blive 
taget alvorlig. Hver barriere er faktisk grænsen for, hvad uddannede mennesker er i stand 
til at acceptere i form af isolerede påstande, der ikke passer ind i deres nuværende 
verdensbillede. Det brede billede, som ufoteorien repræsenterer, er for meget for de fleste 

videnskabsmænd. Det omfatter nemlig telepati, bevægelse tværs gennem fysisk materiale, 
bevægelser som ligger uden for vores grænser og med farlige g-påvirkninger samt 
fremdrift, som ikke ser ud til at reagere med atmosfæren. 

Når denne mængde af påstande skal forklares, falder den gennemsnitlige videnskabsmand 
derfor tilbage til den langt mere troværdige, psykologiske forklaring: Hukommelsen kan 
snyde folk, sanseindtryk er tvetydige og upålidelige, socialt pres og gevinst motiverer for 
løgne og hypnose kan lede påvirkelige vidner. Ved at basere sig på en hvilken som helst 
af disse muligheder kan hele menuen med uforelaterede fænomener afvises som en 
kombination af individuel og socialt psykologisk vildfarelse. 


NÅR DATA ERSTATTER EN TEORI 


Lad os holde en lille pause for at se nogle år tilbage til det tidspunkt, hvor fysikken 
oplevede store omvæltninger. Det giver et godt perspektiv på problemet med fortolkning 
af ufo- og bortførelsesdata. Efter 1895 kunne fysikerne ved modellering af universet ikke 
længere anvende den klassiske bevægelsesteori. Kvanteteorien medførte dengang radikale 
ændringer i opfattelsen af årsag/virkning. Atomer kunne udsende lys med større eller 
mindre sandsynlighed - ikke et deterministisk forhold. Stoffets grundlæggende bestanddele 
var enten partikler med bølgeegenskaber eller bølger med partikelegenskaber, afhængigt af 
det tidspunkt, man betragtede dem. Man kunne ikke samtidigt måle både. position og 
bevægelse med stor nøjagtighed. En partikels tilstand blev afgjort i netop det øjeblik, man 
målte den, og samtidig bestemte tilstanden for en partikel, som var så langt væk, at 
informationen ikke kunne være overført fra den første partikel. Disse forskelle betyder 
ikke, at kvantefysikken er unøjagtig; den af faktisk meget præcis. Men til forskel fra 
relativitetsteorien forklarer den ikke universet på en deterministisk måde. 

En af årsagerne til, at fysikerne havde svært ved at forstå og acceptere kvantefysikken 
var, at den var baseret på det faktum, at fortolkning af måleresultater er fuldstændig 
afhængig af teoretiske forudsætninger for disse målinger. Hvis man overførte de klassiske 
forudsætninger for målinger til kvantefysikkens mikroniveau, gav intet mening længere. 
Eisenbud sagde 9 : 

"Til sidst bliver teorien så velkendt, at vi ikke længere forstår betydningen af fortolkning 
af en observation... Men når teorien ikke længere holder, nedbrydes det kendte forhold 
mellem dens mening og observationerne. Vi må derfor gå tilbage til de oprindelige 
observationer og deres indbyrdes relationer og herfra forsøge at opbygge en ny og 
passende teori". 

Uf o-verdenen er stillet over for det samme dilemma. Resultaterne fra forskning i bort¬ 
førelser kan ikke på en enkel måde fortolkes som oplevelser, der passer ind i vores 
sædvanlige rammer. Vi bliver nødt til at vende tilbage til vores "oprindelige observationer 
og deres indbyrdes relationer". Så kan vi udvikle en ny og dækkende teori, der kan 
forklare de generelle træk ved disse hændelser og reducere undtagelserne til et så lille 
antal, at vi kan have tillid til os selv. Hvis vi kan skabe denne selvtillid gennem en 

relevant teoretisk forståelse, så kan vi give den videre til i hvert fald den unge generation 
af både videnskaben og den almindelige befolkning. De følger vores undersøgelser og vort 
arbejde med interesse, men de venter på, at vi skal afklare vor egen forståelse af fænome¬ 
net, inden de vil acceptere den. 

Personligt kan jeg ikke selv forstå hele ufofænomenet ud fra et teknisk synspunkt. Det 
ligger over min forstand, hvorledes personer kan bevæges gennem fast materiale og 
hvordan ufoerne flyver. Det er klart, at disse forhold kræver en bedre forståelse af vor 
natur, end man i øjeblikket har inden for fysik og teknik. Men i relation til det psykologi¬ 
ske fænomen må nogle kommentarer til mine kolleger i ufo-verdenen være på sin plads. 
De drejer sig om sandsynligheden af og den nuværende videnskabelige status for nogle af 
de begivenheder, der optræder i forbindelse med udforskningen af ufoer og bortførelser. 
Nogle af disse fænomener er næppe så ekstraordinære, som de ser ud til ved første 
øjekast. 


HYPNOSE OG HUKOMMELSE 


Hypnose har en lang og farverig historie. Emnet har tidligere været lige så kontroversielt 
som ufoer er det i dag, og det er stadig et kontroversielt fænomen. Det mest radikale - 
eller skeptiske - syn på hypnose er, at det ikke er mere end et skuespil, der er foreslået af 
hypnotisøren og villigt og bevidst udført af patienten. På den anden side er der mange 
forhold ved hypnose, som er meget forskellige fra dem, der kan skabes med frivilligt 
skuespil. Det var opdagelsen af, at man kunne fjerne hysteriske symptomer, som startede 
Freuds interesse i forholdene omkring neurotiske symptomer og som ledte til udviklingen 
af psykoanalysen 10 . 

Der er blevet foretaget en hel del seriøs forskning i hypnose for at afklare, hvor mange 
ændringer af bevidstheden der skyldes den hypnotiske proces. Den enkleste forklaring af 
den nuværende viden er: Hos meget suggestive personer fremkalder hypnose en mental 
tilstand, hvor eksterne instruktioner (fra hypnotisøren) kan ændre personens bevidste 
mentale tilstand. Både hukommelsen af tidligere begivenheder og opfattelsen af den 
nuværende situation kan blive påvirket på en måde, der ikke kan lade sig gøre uden 
hypnose. Det skal understreges, at ikke alle personer er lige nemme at hypnotisere. Meget 
suggestive personer har nemmere ved at opleve de radikale ændringer af bevidstheden, 
som er karakteristiske for hypnose, mens personer, der ikke er suggestive, aldrig oplever 
den samme markante ændring af bevidstheden. 

En stor del af debatten om brugen af hypnose i forbindelse med bortførelsessager drejer 
sig om, hvorvidt de oplevelser, der kommer frem under hypnose, nødvendigvis er sande. 
Det er de ikke! Omfattende forskning har påvist, at man under hypnose lige så vel kan 
lade fantasien løbe, som når man ikke er under hypnose. Samtidig med at hukommelsen er 
ændret under hypnose, mindskes nøjagtigheden af de huskede detaljer 11 . Som de fleste 
der har studeret ufoer og bortførelsesfænomener ved, er dog ikke alle tilfælde afhængige 
af information frembragt under hypnose. Vidner husker ofte noget af hændelsen - tit endda 
det meste - uden brug af hypnose. 

Tilsvarende omfattende forskning har vist, at hypnose både kan skabe og fjerne hukom¬ 
melsestab. Blokeringer af hukommelsen efter et trauma eller tidligere hypnotiske instruk¬ 
tioner kan fjernes ved senere brug af passende hypnoseteknikker 12 . Det er muligt at 
skabe en "skjult oplevelse" hos en hypnotisk egnet person, således at en reel oplevelse 
faktisk ikke kan huskes af vidnet, førend han eller hun bliver instrueret om at huske den. 
Dette er en almindelig teknik hos scenehypnotisøren: Den hypnotiserede, der opfører sig 
som en hund og gør, bliver instrueret om ikke at kunne huske oplevelsen af hypnotisøren. 
Hypnotisøren kan indlægge en nøgle, så personen senere kan bringes til at huske hændel¬ 
sen: "Når du vågner op, vil du ikke huske noget af det, der er sket, indtil jeg placerer 
hånden på din skulder". Resultatet er, at personen har nogle oplevelser, som han eller hun 
ikke kan huske indtil senere. Så længe hypnotisøren ikke anvender nøglen, er hændelsen 
ikke tilgængelig for bevidsthedens hukommelse. Men når nøglen bliver anvendt, kan 
hændelsen huskes igen. 

Man kan forestille sig, hvad der sker, hvis en hypnotisør siger til en person under 
hypnose: "Du kan under ingen omstændigheder huske denne hændelse", hvorefter 
hypnotisøren helt forsvinder ud af personens liv 13 . Den hypnotiserede person vil have et 
hul i sin hukommelse. Hvis personen blev omhyggeligt udspurgt, ville man måske opdage, 
at han gik til et hypnoseshow, at han sad blandt publikum samt at hans venner opfordrede 
ham til at deltage i showet og at han kom hjem. Men han ville ikke kunne huske sin egen 
deltagelse i showet eller hvad han lavede under showet. Dette ville være "manglende tid". 
Under disse omstændigheder kunne en anden hypnosesession med en anden hypnotisør 
fjerne blokeringen af hukommelsen og etablere det fulde hændelsesforløb. Eller alternativt 
kunne oplevelsen langsomt komme tilbage i hukommelsen efter en tilstrækkelig lang 
tidsperiode. 

Vi ved med andre ord, at hypnose kan anvendes til at blokere for en bevidst erindring af 
en oplevelse, og vi ved, at erindringen kan genkaldes f.eks. ved brug af hypnose på ny. 
Derfor ved vi også, at brug af hypnose til at få vidner til at genkalde sig oplevelsen af en 
bortførelse ikke er en umulighed. Vi ved til gengæld ikke, om den genkaldte historie er 
korrekt. Man skal anvende hypnose med stor forsigtighed for ikke at lede vidnet. Som 
tidligere beskrevet, er oplevelser husket under hypnose ikke mere nøjagtige end erindring 
i almindelighed. 


TELEPATI 


Mennesker kan overføre budskaber telepatisk. Det empiriske materiale for dette er meget 
omfattende. Mens hverken den psykologiske teori eller den nuværende fysiologiske teori 
kan forklare indicierne, ser data ud til at være signifikante. Der er ikke tilstrækkelig plads 
her til at komme ind på den psykiske forsknings historie, der strækker sig over et 
århundrede. Beviserne for telepati afhænger ikke af brugen af spiritistiske medier, hvilket 
altid er en farlig vej. I første omgang var det arbejde udført af J.B. Rhine 14 . Senere har 
mange andre forskere tilført emnet endnu mere troværdighed 15 16 17 . 

De eksperimentelle studier af telepati er for det meste statistiske og meget grundlæggende. 
De bedste af dem anvender billeder af komplekse scener, som så bliver gengivet af den 
telepatiske person i større eller mindre grad. Den statistiske analyse af overensstemmelsen 
mellem den oprindelige scene og den fremkomne tegning (ved forsøg under kontrollerede 
forhold, som udelukker aftalt spil, snyd eller forudindtagethed), har nogle gange givet 
forbavsende resultater. I det lange løb har disse resultater været bedre end hvad der kan 
opnås ved tilfældighed 18 . 

Det er ligger derfor inden for rammerne af den nuværende videnskabelige viden, at 
information kan overføres telepatisk mellem mennesker. Derfor er brugen af telepati ved 
bortførelsessager ikke helt uden sidestykke i den menneskelige forståelse og videnskaben. 


VISUELLE ILLUSIONER 


Kunstig virkelighed skabes gennem to- eller tre-dimensionale visuelle billeder, som giver 
illusionen af objekter i rummet. Dette kan gøres med widescreen lyd og billede. Det kan 
gøres med holografi. Eller det kan gøres ved hjælp af stereobilleder. Mens holografi 
stadig mangler soliditet i billederne mangler de ikke detaljerne. Det ligger derfor inden for 
rammerne af vor nuværende videnskabelige formåen at kunne skabe en alternativ, visuel 
virkelighed, der har soliditeten (lydsiden har man kunne skabe for lang tid siden). Man 
kan opnå en god effekt i biografer og foran store skærme ved brug af I-Max systemer, der 
er ganske overbevisende til at skabe illusionen af bevægelse. Kunstig virkelighed skabes 
også i flysimulatorer, hvor succesen understreges af de følelsesmæssige reaktioner i 
simulatoren, som ved simuleringen af farlige situationer ligner - hvis de da ikke er identi¬ 
ske med - de reaktioner, der forekommer i virkeligheden. Derfor er oplevelserne af 
iscenesættelse, sådan som de bliver beskrevet i litteraturen om bortførelser, ikke uden 
sidestykke i den menneskelige viden og kapacitet inden for teknologien. 


HALLUCINATIONER 


Hallucinationer kan skabes ukontrolleret gennem brug af hallucinogener, gennem fjernelse 
af alle sanseindtryk eller gennem hypnose. Husk på, at hypnose er et virkningsfuldt 
hallucinogen. En person under hypnose kan bringes til at reagere på sanseindtryk, der kun 
er skabt gennem hypnose. Den teknik, der anvendes i den indledende fase af trancen, er 
netop motoriske sanseindtryk, der er induceret af hypnosen ("dine øjenlåg bliver tunge, 
dine hænder hænger sammen og du kan ikke skille dem ad, dine arme bliver bløde og du 
kan ikke løfte dem fra stolen"). Andre og mere komplekse oplevelser kan skabes af mere 
kompetente hypnotisører. Derfor er oplevelsen af hallucinationer, sådan som de rappor¬ 
teres af de bortførte, ikke helt uden for den menneskelige erfaring. 

BORTFØRELSER OG ILLUSIONER, HYPNOSE OG TELEPATI 


Den typiske bortførelseshistorie som beskrevet i bøger af Hopkins og Jacobs samt artikler 
af Carpenter kan inkludere elementer af telepati, hypnose og illusioner. Det fremmede 
væsen kommunikerer ved hjælp af telepati, ved brug af tæt fysisk kontakt bliver vidnet 
bragt i en anden bevidsthedstilstand og vidnet oplever forskellige scener enten som en 
hallucination med "kunstig virkelighed" eller som en hypnotisk induceret fortolkning af 
virkelige begivenheder, hvori de fremmede spiller en rolle. Som det fremgår af de 
tidligere afsnit, er denne tilsyneladende utrolige kombination af oplevelser - telepati, 
illusioner og hallucinationer - ikke uden for grænserne af vores forståelse eller erfaring. 
Alle fænomenerne kendes enkeltvis, og de kan under bestemte omstændigheder skabes 
eller kontrolleres af mennesker. 


VIDNERNES TROVÆRDIGHED 


Al videnskab er baseret på observationer. Og i den sidste ende er al videnskab baseret på 
menneskelig observation og fortolkning af resultater fra selv de mest sofistikerede målein¬ 
strumenter. Det er godt at huske på, at for 150 år siden anvendte videnskaben færre 
instrumenter og mere simple instrumenter. Naturvidenskab, som udført af Charles 
Darwin, krævede blot en notesbog og en tegneblok. Og uanset om man anvender et meget 
kompliceret mekanisk eller elektronisk instrument til målingen, er det altid i sidste ende 
mennesket, der fortolker, hvad der bliver målt og vejet. 

Hvis ufovidner og de bortførte er fortrinsvis upålidelige observatører, så er hele grund¬ 
laget suspekt, idet beviserne herved er indsamlet med upålidelige måleinstrumenter. Deres 
fordrejninger og påvirkninger kunne være ansvarlig for de unormale forhold, der synes at 
være i rapporterne. Det viser sig faktisk, at Bartholomew et al 19 i et studie af biografier 
af 152 angiveligt ufobortførte og kontaktpersoner kunne påvise, at frekvensen af personer 
med "fantasi-tilbøjelighed" var højere end for befolkningen som helhed. De anvendte bi¬ 
ografiske data strækkede sig fra 1500-tallets kilder til de nutidige, og der blev ikke skelnet 
mellem, hvad ufoforskere ville kalde kontaktpersoner kontra mere pålidelige vidner til 
bortførelser. Men det bedste ufo- og bortførelsesmateriale er ikke suspekt Spanos et al 20 , 
Bloecher, Clamar og Hopkins 21 og Rodeghier et al 22 har gjort det klart, at ufo- og 
bortførelsesvidner ikke har en tendens til psykopatologi. Derfor er der ingen grund til på 
forhånd at afvise deres rapporter, fordi deres personlighedstræk gør dem mindre tro¬ 
værdige end observatører af andre fænomener 23 . 

Det er nødvendigt at tage de rigtige forholdsregler, når man rapporterer ekstraordinære 
hændelser. Både rapportoptagere og gode videnskabsmænd ved, hvordan man skal lytte, 
hvordan man undgår at lede vidnet, hvordan man hjælper tilbageholdende eller for¬ 
skrækkede vidner uden at lægge ordene i deres mund. Eller med andre ord: Hvordan man 
i almindelighed undgår at påvirke kilden til informationer. Det samme gør sig gældende, 
hvor der er tale om utraditionelle metoder som hypnose. Brug af hypnose til juridisk brug 
eller ved ufoundersøgelser må nødvendigvis være underlagt nøje kontrol. Kvalitetsdata fra 

hypnose skal ledsages af dokumentation for, at de rigtige forholdsregler er blevet fulgt. 
Arbejde udført af Carpenter og Haines giver et godt indtryk af, at de nødvendige forholds¬ 
regler blev taget i deres studier 24 25 26 . 


BETINGELSER FOR ACCEPT AF BORTFØRELSESFÆNOMENET 


I modsætning til vore videnskabelige kolleger, tager mange af os det for givet, at 
uforapporteme drejer sig om udenjordiske besøgende. Det er umuligt i denne sammen¬ 
hæng at komme ind på, hvad der støtter denne teori. Når beviserne samles og præsenteres 
konsistent, er de overbevisende. Men de bliver sjældent samlet og præsenteret på denne 
måde. Det klassiske arbejde - som er udført af Jacobs, Hynek og NICAP om teorien om 
udenjordiske besøgende - er over tyve år gammelt og daterer sig til før bortførelses¬ 
fænomenet. Dette arbejde er respekteret, men ikke læst i særlig stor udstrækning og slet 
ikke uden for den ufologiske verden. 

En følgevirkning af dette er, at usikkerheden om udenjordiske besøgende udelukker 
accepten af bortførelsesfænomenet. Hvis jeg ikke er sikker på, at udenjordiske ufoer eksi¬ 
sterer, hvordan kan jeg så acceptere, at der sker bortførelser? I dette tilfælde tilføjer 
argumenterne om bortførelser ikke troværdighed til teorien om de udenjordiske ufoer - 
tværtimod øger usikkerheden om udenjordiske ufoer mistroen til bortførelsesfænomenet. 
Dette er et klassisk eksempel på det, der kaldes for Bayes’ sætning: Sandsynligheden af en 
begivenhed, givet en række støttende beviser, afhænger ikke kun af begivenheden, altså 
hvor stor sandsynligheden er for begivenheden på forhånd. Hvis beviset for, at ufoer er 
udenjordiske enten mangler eller bliver afvist, bliver sandsynligheden for at bortførelses¬ 
oplevelser har noget med ufoer (forstået som udenjordisk besøgende /red) at gøre lav. 
Dette skader omgående troværdigheden af bortførelsestilfældene, idet de nu ses i lyset af, 
at ufoer i sig selv ikke er sandsynlige. 

I den udstrækning vi kan løse dette problem, er svaret at præsentere ufobeviserne og 
beviserne for bortførelser sammen i en fornuftig sammenhæng, hvor ufobeviseme skaber 
den nødvendige sandsynlighed for bortførelserne. Det kan være bøger, kurser eller 
visuelle medier. Der har været en tendens til kun at koncentrere sig om bortførelserne - en 
tendens, som i lyset af disse sagers vigtighed godt kan forstås. Men den omfattende og vel 
undersøgte mængde af ufoberetninger fortjener lige så meget opmærksomhed som 
bortførelserne, fordi en udenjordisk teori om de klassiske ufotilfælde er en forudsætning 
for en udenjordisk fortolkning af beviserne for bortførelserne. 


KONKLUSIONER: EN SYNTESE ER NØDVENDIG 


Hvor er vi så? Vi mangler sikkerhed omkring de beviser, der kommer frem under 
hypnose eller alene gennem erindringen. Vi har brug for supplerende beviser, f.eks. i 
form af andre vidner til folks bortførelser (som Linda-sagen), deres forsvinden eller deres 

genkomst. Eller vi har brug for supplerende fysiske beviser for en bortførelse: Altså bevis 
for rapportørens beretning om at have været bortført af noget. Dette er hverken mere eller 
mindre end de beviser, der kræves i forbindelse med uforapporter. En uforapport er trods 
alt lige så meget en rapport om en personlig oplevelse som en rapport om en bortførelse 
er det. 

Selv ved store beskrivelser af enkelte eller flere sager er man nødt til at respektere 
kravene fra det videnskabelige publikum: At forklare undersøgelsesmetoderne tydeligt nok 
så andre kan både kritisere og gentage metoderne. Selv om det er forståeligt, er det 
beklageligt, at den nuværende praksis for de seriøse og produktive undersøgere er at 
præsentere resultaterne som en attraktiv salgsvare for at høste en personlig belønning. De 
har klare personlige og finansielle årsager til dette. Specielt når der ikke er nogen klar 
akademisk eller etableret finansiel eller social belønning at hente ved være en sam¬ 
vittighedsfuld og faglig forsker af ufoer eller bortførelser, som kan opveje den tid og de 
ressourcer, som forskeren anvender på sagen. Men der er både mulighed og behov for en 
metodisk og empirisk syntese af den nuværende forskning i bortførelser. Lige som der er 
et tilsvarende behov for en lignende syntese af de sidste 30 års forskning i traditionelle 
ufoberetninger. En sådan syntese bliver nød til at forholde sig til de metodiske spørgsmål 
og problemer, der er rejst i denne artikel samt forholde sig til det store antal ufoberet¬ 
ninger, som er blevet indsamlet, analyseret og vurderet af den nuværende generation af 
bortførelsesforskere. 

ET STUDIE AF FANTASI-NIVEAU HOS 13 TILFÆLDE AF PÅ¬ 
STÅEDE BORTFØRELSER FRA JOHN MACKS BOG "ABDUC- 
TION" 


Af Joe Nickell 


INTRODUKTION 


Lige siden Robert A. Baker offentliggjorde sin banebrydende artikel i Skeptical Inquirer 
(Baker, 1987-1988) har der hersket en voldsom debat omkring hans påstand om, at de 
selvudnævnte "ufo-bortførte" udviste en række karaktertræk, der tyder på et fantasi-niveau 
over gennemsnittet. Baker henviste til de "vigtige men oversete" resultater fra Wilson og 
Barber (1983), der optegnede et antal faktorer, der identificerer personer med en meget 
god fantasi. Baker anvendte Wilson og Barbers resultater på ufobortførte og fandt en 
kraftig sammenhæng. Baker forklarede også, hvordan en overfladisk undersøgelse 
foretaget af en psykolog eller psykiater kunne vise, at den "bortførte" var fuldstændig 
normal. Men et dyberegående kendskab til den pågældende persons baggrund og vaner 
ville afsløre fantasi-tilbøjelighed for den mere trænede observatør. 

Baker argumenterede for, at forfatteren til bogen Communion, Whitley Strieber, er et 
klassisk eksempel på en person med fantasi-tilbøjelighed (betegnes på engelsk som 
"fantasy-prone personalities", hvorfor der i det følgende anvendes sammentrækningen FPP 
/red). Bogen beskriver den "sande historie" om Whitley Stribers egen påståede bort¬ 
førelse. Baker konstaterede, at Strieber udviste symptomer på nemt at kunne hypnotiseres, 
en levende hukommelse og oplevelser af søvnrelaterede hallucinationer (drømme når man 
vågner). Han er også forfatter af okkulte og meget fantastiske romaner samt udviser andre 
træk af at være FPP. En efterfølgende og tilsyneladende uafhængig analyse af Bartholo- 
mew og Basterfield (1988) gav samme konklusioner. 

Wilson og Barbers analyser behandlede ganske vist ikke sager med bortførte (på tids¬ 
punktet for analysen var der kun en håndfuld kendte sager). Nogle af deres metoder synes 
også at være mere relevante for andre typer af oplevelser end bortførelsessager, såsom 
psykiske oplevelser. Selv om kriterierne for FPP ikke er blevet fastlagt præcist, omfatter 
disse forhold som en god fantasi, lethed ved at blive hypnotiseret, påstande om psykiske 
evner og healing, ud-af-kroppen oplevelser, levende drømme, oplevelser med syner, 
religiøse syner og oplevelser med automatskrift. I en analyse foretaget af Bartholomew, 
Basterfield og Howard (1991) viste det sig, at ud af 152 ellers normale og fuldt funktio¬ 
nelle påståede bortførte og kontaktpersoner havde 132 en eller flere af de afgørende 
karaktertræk for FPP. 

Nogenlunde tilsvarende resultater er blevet fundet af Spanos et al (1993), selv om deres 
analyser tyder på, at den mere intense ufooplevelse først og fremmest sker for personer, 
der er disponerede for esoteriske trossystemer generelt og specielt teorien om uden- 
jordiske. De har også en større tilbøjelighed til at fortolke usædvanlige virkelige eller 
forestillede oplevelser i sammenhæng med den udenjordiske teori. Blandt de ufotroende 
var der en større sandsynlighed for intense ufo-oplevelser hos personer, der havde en 
større tendens til at producere fantasier. 

I sin bog "Abduction, Human Encounters with Aliens" (1994) afviser John Mack totalt 
disse forsøg på at finde en konventionel psykologisk forklaring på bortførelserne. Han 
skriver entydigt: "Forsøgene på at finde en bestemt personlighedstype hos de bortførte er 
slået fejl". Mack argumenterer med, at nogle af bortførelserne angiveligt har fundet sted 
allerede i den tidlige barndom eller som spæd. Han konkluderer derfor, at "det er 
fuldstændig umuligt at se forskel på årsag og virkning mellem bortførelsen og påvirk¬ 
ningen af den personlige profil" (Mack 1994, s. 5). Men det må da være Macks opgave at 
bevise hans egen hypotese; at den udenjordiske teori har hold i virkeligheden ud over de 
rene påstande. Ellers kan de foreliggende oplysninger godt forklares ved hjælp af en mere 
enkel teori, f.eks. muligheden for, at de "bortførte" er FPP. Sådanne personer har træk, 
der spreder sig over mange forskellige dimensioner i personligheden. Derfor er sædvan¬ 
lige psykologiske tests ikke anvendelige til at identificere disse. "Bortførte" - der ikke er 
FPP - laver måske fupnumre eller har andre specielle personlighedstræk eller psykologiske 
problemer. Macks måde at diagnosticere og behandle hans "bortførte" patienter på er 
blevet kritiseret af mange af hans kolleger (f.eks. Cone 1994). 


METODE 


For at teste teorien om FPP, gennemgik jeg grundigt de 13 kapitler i Macks "Abduction", 
der hver beskriver en bortførelsessag (kapitel 3-15). Mack har valgt disse ud af de 49 
patienter, som han har undersøgt grundigst ud af i alt 76 patienter. Eftersom Mack ikke 
har nedskrevet beretningerne med henblik på at undersøge FPP, kan man ikke altid for¬ 
vente, at disse karaktertræk (såsom en imaginær legekammerat) vil være beskrevet. Ikke 
desto mindre var Macks beskrivelser af personemes karaktertræk i lyset af deres bort¬ 
førelser tilstrækkeligt detaljerede til at udtrække en række indikatorer for FPP. Disse 
beskrives i det følgende. 

1. Modtagelighed af hypnose: Wilson og Barber vurderede modtagelighed af hypnose som 
en af de vigtigste indikatorer for FPP. I alle 13 tilfælde hypnotiserede Mack vidnerne, og 
han rapporterede ikke om noget besvær med at gøre dette. Derudover fortalte vidneme 
ikke bare om deres oplevelse under hypnose, men de ligefrem gennemlevede dem igen på 
en måde, der er typisk for FPP (Wilson og Barber 1983, s. 373-379). F.eks. fortalte 
vidnet "Scott" (nr. 3), hvordan han var så oprevet over at huske sin første bortførelse, at 
han "hoppede højt op i luften" (Mack 1994, s. 81). "Jerry" (nr. 4) udtrykte "chok over, 
hvor levende hun gennemlevede bortførelsen", skriver Mack (1994, s. 112). Tilsvarende 

med "Catherine" (nr. 5), der "begyndte at genopleve" en fornemmelse af følelsesløshed og 
begyndte "at snøfte og snappe efter vejret" (Mack 1994, s. 140). 

2. Para-identitet: Jeg har her anvendt begrebet para-identitet for personer, der har haft 
usynlige kammerater som børn (Wilson og Barber 1983, s. 346-347), som påstår at have 
levet tidligere liv eller som har dobbelt-identitet af en eller anden form. Med hensyn til 
dette træk skriver Wilson og Barber om deres personer, at "i fantasien kan de gøre hvad 
som helst - de kan opleve et tidligere liv, opleve deres egen fødsel, rejse ind i fremtiden, 
rejse ud i rummet osv.". Desuden kan de "blive fuldstændig opslugt af personen og synes 
at miste bevidstheden om deres egen identitet" (Wilson og Barber 1983, s. 353, 354). 

"Ed" (nr. 1) forklarede om sin barndom: "Ting talte til mig. Dyrene, ånderne ... jeg kan 
føle jorden" (Mack 1994, s. 47). "Jerry" (nr. 4) fortalte, at han havde haft kontakt med en 
høj udenjordisk, siden han var fem år gammel (Mack 1994, s. 113). Mindst fire af Macks 
patienter (nr. 5, 7, 9 og 10) fortalte, at de havde levet tidligere liv (s. 160-162, 200, 248, 
259) og syv (nr. 3, 6, 7, 8, 9, 11 og 12) fortalte, at de havde en eller anden form for 
dobbelt identitet (s. 92-93, 173, 200, 209, 243, 297 og 355-356). F.eks. fortalte "Dave" 
(nr. 10), at han opfattede sig selv om en "moderne indianer", mens "Peter" (nr. 11) under 
hypnose fortalte, at han bliver en udenjordisk og taler med robotstemme (Mack 1994, s. 
275, 277, 297). I alt 11 af Macks 13 patienter viste træk af para-identitet. 

3. Psykiske oplevelser. Ifølge Wilson og Barber (1983, s. 359-360) er et andet meget 
karakteristisk træk, at de fantasi-tilbøjelige (FPP) har telepatiske evner, kan spå eller 
besidder andre typer af psykiske evner. 

Samtlige af Macks 13 patienter hævdede, at de har oplevet en eller flere typer af påståede 
psykiske fænomener. De fleste rapporterede om telepatisk kontakt med de udenjordiske. 
"Catherine" (nr. 5) hævdede også, at hun kan se folks aura. "Eva" (nr. 9) fortalte, at hun 
er i stand til at modtage sanseindtryk ud over de 5 kendte sanser. "Carlos" (nr. 12) 
fortalte, at han havde "en fortid med hvad han kaldte visionære oplevelser" (Mack 1994, 
s. 157, 245, 332). 

4. Fornemmelse af at være "flydende " eller ud-af-kroppen oplevelser. Wilson og Barber 
(1983, s. 360) gjorde rede for, at "langt den største del af patienterne (88%) i gruppen af 
FPP rapporterede levende ud-af-kroppen oplevelser mod kun 8% i kontrolgruppen" 
(beskrevet som en vægtløs, flydende tilstand eller astralrejse). Kun en enkelt af Macks 
patienter (nr. 2) beskrev ikke denne type af oplevelse. Af de resterende 12 beskrev de 
fleste, hvordan de under hypnose flød fra deres seng og hen til det ventende rumskib. 
Nogle fortalte, at de endda var i stand til at flyde igennem lukkede døre eller vægge, 
hvilket yderligere bestyrker teorien om fantasi-naturen af disse oplevelser (mere herom 
senere). Derudover fortalte "Eva" (nr. 9), at hun engang havde lagt hovedet ned på bordet 
for at tage en lur, hvorefter hun "så sig selv flyde fra loftet... min bevidsthed var 
deroppe. Min fysiske krop var nede på bordet" (Mack 1994, s. 237). I tilfældet "Carlos" 
(nr. 12) skriver Mack, "at flyve er et gentaget element i hans mere levende drømme" 
(Mack 1994, s. 338). 

5. Levende eller vågnende drømme, syner eller hallucinationer: Et flertal af Wilson og 
Barbers patienter (64%) rapporterede, at de ofte oplevede en form for drøm, der var 

særlig levende og realistisk (Wilson og Barber 1983, s. 364). Teknisk set bliver de 
betegnet hypnogogiske eller hypnopompiske hallucinationer (afhængig af, om de finder 
sted når personen skal til at sove eller vågner op). De er mere almindeligt kendte som 
"vågnende drømme" eller tidligere som mareridt (Nickel 1995, s. 41). Wilson og Barber 
(1983, s. 364) berettede om, at en del af deres patienter var "glade for at få at vide, at de 
natlige syner af ’monstre’, de så som børn, kunne ses i lyset af, hvad tankerne gør, når 
man næsten, men ikke helt, sover". Nogle af Wilson og Barbers patienter (seks ud af 27 
personer i gruppen af FPP) havde religiøse syner mod ingen i kontrolgruppen. Nogle 
havde endog deciderede hallucinationer (Wilson og Barber 1983, s. 362-363, 364-365, 
367-371). 

Pånær én (nr. 13) rapporterede alle Macks patienter, at de havde haft oplevelser af meget 
levende drømme, syner eller hallucinationer. F.eks. fortalte "Scott" (nr. 3), at han havde 
haft "visuelle hallucinationer" siden han var 12 år gammel. "Jerry" (nr. 4) berettede om, 
at hun "havde levende drømme om ufoer" såvel som "syner". "Carlos" (nr. 12) havde de 
tidligere omtalte "visionære oplevelser" og drømme om at flyve (Mack 1994, s. 82, 112). 
Næsten alle af Macks patienter (nr. 1-11), f.eks. "Sheila" (nr. 2), havde haft levende 
drømme med kraftige indikationer af hypnogogiske/hypnopompiske hallucinationer (Mack 
1994, s. 38, 56, 80, 106, 132, 168-169, 196, 213, 235, 265-267, 289). 

6. Hypnotisk skabte væsener. Møder med væsener (som Wilson og Barber definerede 
forholdsvis snævert som "spøgelser" eller "ånder") er en anden af de karakteristiske træk 
fra Wilson og Barber (i modsætning til kontrolgruppen med kun 16% tilfælde). Et stort 
antal af FPP rapporterede også, at de havde set klassiske drømmevæsener som dæmoner, 
trolde og monstre, som syntes at være fra det ydre rum (Wilson og Barber 1983, s. 364). 

Macks patienter havde et bredt udsnit af sådanne oplevelser, både i deres drømme og 
under hypnose. Kun det sidste inkluderes her. Alle 13 patienter rapporterede at have set 
en eller flere typer af rumvæsener under hypnose. 

7. Modtagelse af specielle meddelelser. Halvdelen af Wilson og Barbers fantasi-tilbøjelige 
rapporterede, at en ånd eller højere intelligens brugte dem til at skrive digte, sange eller 
meddelelser (imod kun 8% i kontrolgruppen) (Wilson og Barber 1983, s. 361). 

Ud af Macks 13 patienter, udviste alle pånær én dette karaktertræk. Det var som regel 
telepatiske meddelelser fra de udenjordiske, og som regel var meddelelsen noget lignende 
som den, der blev givet til "Arthur" (nr. 13) om "en fare, der truer jordens økosystem" 
(Mack 1994, s. 381). Det er interessant at notere, at mange af disse meddelelser tilfældig¬ 
vis passer med Macks egne holdninger og meninger (s. 3, 412), hvilket tyder på, at han 
leder patienterne. 

I tilfældet "Eva" (nr. 9) repræsenterede den fremmede en "højere kommunikation" og 
angiveligt talte den gennem hende og beskrev den "globale mission" (Mack 1994, s. 243). 
"Jerry" (nr. 4) producerede en "strøm af digte" men påstod, at han "ikke vidste, hvor det 
kommer fra" (s. 99). "Sara" (nr. 7) udførte helt spontant tegninger af fremmede med en 
pen i hver hånd, selv om hun aldrig havde brugt sin venstre hånd tidligere. "Peter" (nr. 
11) forklarede, at "jeg vidste altid, at jeg kunne kommunikere med gud" og at de 
fremmede "ønsker at se, om jeg er en værdig leder" (Mack 1994, s. 99, 192, 288, 297). 

KARAKTERTRÆK 

Figur 1: Tilfælde med bortførelser fra John Macks bog " Abduction" /' forhold til "fantasi-tilbøjelighed" (FPP). 


RESULTATER 


Den ene af Macks patienter ("Sheila", nr. 2) udviste fire af syv indikatorer for FPP, mens 
en anden ("Arthur", nr. 13) udviste 5 indikatorer. Resten var positive på alle 7 karakter¬ 
træk. Disse resultater ses af figur 1. 

Healing, altså patienternes oplevelse af, at de har en evne til at helbrede, er ikke inklu¬ 
deret i denne undersøgelse, men det er et andet karaktertræk ved fantasi-tilbøjelige 
personer (Wilson og Barber 1983, s. 363). Mindst seks af Macks 13 patienter mente at 
kunne heale. Andre træk, der ikke er blevet diskuteret af Wilson og Barber, men som er 
mulige indikatorer, er følgende (tal i parentes er antallet af Macks patienter, der udviser 
de pågældende træk): Har set ufoer (9), involveret i New Age eller nyreligiøsitet (11), 
opdraget efter den katolske tro (6 ud af 9 patienter, hvis tro kendes), tidligere været i et 
religiøst eller filosofisk tomrum angående livets mening (10) samt involveret i kunst som 
beskæftigelse eller bibeskæftigelse (5). F.eks. var "Ed" (nr. 1) hverken kunstner, healer 
eller ufoobservatør, men han havde en traditionel katolsk opdragelse og følte, at han var 
en enspænder, der var "faret vild i ørkenen". Han ikke alene mente at kunne tale med 
planterne, men han sagde også, at han havde "praktiseret meditation og studeret østens 
filosofi i hans forsøg på at finde sin rigtige vej" (Mack 1994, s. 39, 41-42). "Carlos" (nr. 
12) er en forfatter, kunstner og "professor i kunst", der er involveret i teaterproduktioner. 
Han sagde, at han havde set ufoer og havde evner som healer. Han blev opdraget som 

katolik og interesserer sig for numerologi og mytologi. Han kaldte sig selv en "lærer i 
shaman/kunst" (Mack 1994, s. 330, 332, 340-341, 357). 


Jeg mener, det også er af stor interesse at konstatere, at mange af Macks patienter 
fantaserede under hypnose. Eksempler på dette er (foruden de fremmede) "Ed" (nr. 1), 
der fortalte, at han også så jordånder, som han beskrev som "legesyge små væsener" (s. 
48). "Joe" (nr. 6) fortalte, at han så "mytiske guder og heste med vinger". "Joe" kunne 
også huske sin fødsel (Mack 1994, s. 170, 184). "Catherine" (nr. 5), "Sara" (nr. 7), 

"Paul" (nr. 8) og "Eva" (nr. 9) fortalte alle, at de havde oplevet tidligere liv eller var i 
stand til at rejse i tid under hypnosen. Adskillige fortalte, at de var i stand til at flyde 
gennem lukkede døre eller vægge, blandt andre "Ed" (nr. 1), "Jerry" (nr. 4), "Catherine" 
(nr. 5), "Paul" (nr. 8), "Dave" (nr. 10) og "Arthur" (nr. 13). "Carlos" (nr. 12) hævdede, 
at hans krop blev transformeret til lys. Jeg har allerede nævnt, hvordan "Peter" (nr. 11) 
under hypnose mente, at han blev til en fremmed og talte med robotstemme. I alt 11 af 
Macks 13 patienter (undtagen nr. 2 og 3) ser ud til at fantasere under hypnose. Man kan 
selvfølgelig argumentere med, at der virkelig findes "jordånder" og "heste med vinger", 
eller at de udenjordiske faktisk har evner til at rejse gennem tiden eller dematerialisere 
stof eller at samtlige eksempler jeg har givet på fantasier i virkeligheden er rigtige. Men 
igen må det betones, at bevisbyrden ligger på den, der fremsætter påstandene. Så længe 
denne byrde ikke bliver løftet, kan eksemplerne anses at være beviser på patienternes evne 
til at fantasere. 


KONKLUSIONER 


Selv om John Mack benægter det, så viser denne analyse af hans 13 bedste bortførelses- 
sager, at der er en hej grad af fantasi-tilbøjelighed hos hans patienter. Fremtiden må vise, 
om de samme resultater gælder for hans andre patienter. Mit studie understøtter de 
tidligere resultater fra Baker samt Bartholomew og Basterfield, der alle viser, at påståede 
ufobortførte har en personlighed, der er tilbøjelig til at fantasere. Dette er afgjort tilfældet 
for de bedste bortførelsessager beskrevet her, der oven i købet er udvalgt af en af de mest 
fremtrædende forsvarere for de bortførte. 


NOTE 


Tak til psykologerne Robert A. Baker og Barry Beyerstein for at gennemlæse denne 
analyse og for deres brugbare kommentarer. 

NOVA’S TV-PROGRAM OM BORTFØRELSER PÅVISER TVIVL¬ 
SOMME METODER 


Af C. Eugene Emery, Jr. 


Inden for journalistik siger man, at det er bedre at vise end et fortælle. Det gør et langt 
større indtryk at vise, at en skurke eller helte gør skurkagtige eller heltemodige ting end 
blot at påstå, at de er det. 

Den 27. februar 1996 viste PBS et NOVA-program om bortførelser ("Kidnappet af 
ufoer?", skrevet, produceret og instrueret af Denise Dilanni). Programmet forsøgte at 
holde sig til denne regel, og resultatet blev et af de bedste og mest troværdige tv-ud¬ 
sendelser om bortførelser produceret til dato. 

Tanken om, at almindelige mennesker er blevet holdt fanget af udenjordiske, brugt som 
forsøgsdyr og ufrivilligt har afgivet æg og sperm til at producere en mellemting mellem et 
menneske og en fremmed er et spændende stykke folklore. 

Den menneskelige forståelse vil have en tendens til at lægge større vægt på en historie, 
der er godt fortalt end til bjerge af data, som tyder på, at historien er falsk. Dette har 
resulteret i, at de meget enslydende historier fortalt af ufobortførte har overbevist 
undersøgere som psykiateren John Mack og kunstneren Bud Hopkins om, at det faktisk 
drejer sig om ofre for en fremmed kidnapning. 

Mekanismerne bag undersøgelsen af sådanne ufopåstande kan være underfundige og 
følsomme, hvilket er uheldigt for skeptikere, der forsøger at give modargumenter mod den 
udenjordiske teori. Det kan være følsomt at gøre opmærksom på, at en terapeut leder en 
hypnotiseret person til at tro, at dennes drøm drejer sig om en bortførelse. 

Men vores tid er ikke præget af underfundighed. Skandale-pressen og fjemsynshows, hvor 
dette fænomen har spillet en stor rolle, ønsker ting i sort/hvid kontrast eller sandt/forkert. 
De ønsker beretninger om fantastiske rejser, chokerede ofre, hemmeligholdelse eller fejl 
fra offentlige personer. Historierne om bortførelser har alle de rigtige ingredienser. 

Hvis en skeptiker i et af disse programmer foreslår, at hypnose skaber hændelsen, afviser 
hypnotisøren og vidnet, at noget sådant finder sted. Hvis skeptikeren (og der er sjældent 
mere end én i disse shows) stiller spørgsmålstegn ved, om oplevelsen er ægte, påviser 
ufotilhængeme straks, at den bortførte ikke lider af nogen mental sygdom. I stedet er 
argumentet, at fordi de bortførte ikke er skøre, må deres oplevelser være ægte. 

NOVA-redaktionen forsøgte at udforske disse delikate emner ved at tage seeren med til 
Hopkins (Budd Hopkins /red.) hypnosesessioner. De viste, hvordan Hopkins under 

hypnose interviewede to børn for første gang, og de lod publikum høre et interview med 
en person, der påstod at være om bord i et ufo sammen med John Kennedy og Nikita 
Khrushchev midt under Cuba-krisen. 

Specielt Hopkins besøg hos de to børn var afslørende. Det viste, hvordan personen, som 
bragte ufobortførte på alles læber, ikke tager "nej" for et svar. 

Hopkins viste den 4-årige Ryan et stereotypisk billede af en udenjordisk med store øjne og 
spurgte Ryan, om han genkendte billedet. Drengen rystede på hovedet. Ikke desto mindre 
bad Hopkins ham om at opdigte en historie om væsenet på billedet, hvori Hopkins så 
mente at kunne finde elementer af en bortførelse. 

Derefter vendte Hopkins sig til Ryans lillesøster, Paula, og viste hende det samme billede. 
Hopkins spurgte: "Er han en god eller en slem person". 

"En slem person", svarede Paula. 

"Kan du lide ham?", spurgte Hopkins. 

"Joh", svarede Paula. 

"Gør du?" svarede Hopkins, tilsyneladende forbavset over det første svar. "Du sagde, at 
han var en slem fyr". 

"Joh", svarede Paula igen. 

"Kan du godt lide slemme fyre?" 

"Joh", svarede pigen. 

For de seere, der ikke fangede de finere nuancer af Hopkins interview, bad NOVA om en 
kommentar ffa Elisabeth Loftus, der er professor i psykologi ved University of Washing¬ 
ton. Loftus udtalte, at man her kunne være vidne til skabelsen af en ufo-bortførelse i 
hukommelsen. 

NOVA-programmet forklarede, hvordan kidnapning foretaget af mærkelige væsener altid 
har været et tema i historien, idet væseneme har været afhængige af tidspunkt og kultur. 
Programmet anvendte CSICOP-medlemmet Robert Baker til at vise, hvordan falske 
oplevelser kan plantes gennem hypnose. Det fokuserede også på Loftus’ forskning (hun er 
også medlem af CSICOP), hvor hun har fundet, at omkring en fjerdedel af befolkningen 
kan ledes til at tro på oplevelser, der aldrig har fundet sted. 

Der var også nogle nye detaljer i udsendelsen. 

NOVA viste dele af den berømte "Khrushchev-Kennedy" video med Donna Bassett, der 
udgav sig som "ufo-bortført" og infiltrerede Macks (John Mack /red) gruppe. Hun 
genkaldte, at have været om bord i et ufo sammen med de to verdensledere, der forsøgte 
at løse Cubakrisen. 

Bassett udtalte, at der ikke var nogen skeptisk holdning i Macks teknikker. "Han troede på 
de mest vanvittige ting, eller i det mindste så han ud til at tro på dem", udtalte Bassett. 

Selv om en snøftende Bassett under hypnosesessionen sagde, at den sovjetiske leder 
umuligt kunne have været om bord på ufoet, var Mack ivrig efter at forfølge Khrushchev- 
historien: 

Bassett: "Han ligner Khrushchev. Men det kan ikke passe." 

Mack: "Var det Khrushchev?" 

Bassett: "Det er fjollet." 

Mack: "Prøv at fjerne det 35-årige, kritiske syn et øjeblik. Lignede han Khrushchev?" 
Bassett: "Ja." 

Mack: "OK, var der andre til stede?" 

Bassett: "Der er andre personer der." 

Mack: "Andre med samme ansvar som Khrushchev?" 

Bassett: "Ja ... de er lykkelige. De kysser hinanden." 

Mack: "Hvem er den anden person? Hvad hedder den anden person?" 

Bassett: "Den anden. Kennedy. Kennedy. Kennedy." 

Mack: "Kan du se ham?" 

Bassett: "Ja." 

Bassett udtalte, "at den eneste gang Mack blev kritisk var, når jeg selv forsøgte at finde 
alternative forklaringer på nogle af disse oplevelser." 

Mack, der stadig er forundret over, hvorfor Bassett ville udgive sig for at være en 
"bortført", udtalte, at "folk jeg kender inden for de bortførtes kredse tror, at hun ikke 
lavede et fupnummer. De siger, at hun har haft en oplevelse, som hun aldrig har indset, at 
hun har haft." 

Det er uklart, hvorfor Mack citerede andre bortførte som eksperter i forhold til, om 
Bassetts historie er ægte. Det er Mack, som burde være eksperten i dette spørgsmål. 

Det var specielt oplysende at se en scene, hvor Hopkins hjalp en mand med en "Comedy 
Central" T-shirt med hans oplevelse af en bortførelse. Seerne fik et godt indtryk af, hvor 
stærkt og forvridende disse "genkaldelser" kan være. 

Hvis disse mennesker faktisk ikke bliver bortført af udenjordiske, er disse patienter bedst 
hjulpne med en forklaring om, at de er ofrene for meget levende drømme eller hallucina¬ 
tioner. I så fald får Hopkins og Macks arbejde med at overbevise folk om, at de er 
bortførte meget uheldige overtoner. 

Personer, der påstår, at de har været bortført, er sandsynligvis ikke skøre. NOVA har 
med sit program sat en standard for, hvordan programmer om fremmede bortførelser kan 
laves. De viste betydeligt mere sandsynlige alternativer samt hvordan ufoforskeme er lidt 
for ivrige efter at guide personerne i retning af at tro, at de har haft et møde med 
fremmede væsener. 


Oversat fra: "NOVA’s Alien Abduction Program Shows Questionable Techniques", 
Skeptical Inquirer (CSICOP), Vol. 20, No. 3 (May/June 1996) 

C. Eugene Emery, Jr. er videnskabsjournalist ved "Providence Journal-Bulletin". 

Oversættelse: Per Andersen 

ARTIKLER I ANDRE TIDSSKRIFTER 


Under denne overskrift bringes resumeer af artikler der har været bragt i danske og 
udenlandske tidsskrifter. Denne gang bringes resumeer fra International UFO Reporter 
(IUR) og Skeptical Inquirer. 


INTERNATIONAL UFO REPORTER, VOL. 21, NO. 1 (SPRING 1996) 


Jerome Clark: The Pane akes ofEagle River 

Genopfriskning af sagen, hvor Joe Simonton fra Eagle River, Wisconsin hævder, at han 
den 18. april 1961 observerede et landet rumskib og dets besætning uden for hans hus. 
Først bad et besætningsmedlem tilsyneladende om vand i en beholder og derefter fik Joe 
udleveret nogle kager, der lignede pandekager. Clark kikker på den kontroversielle sag, 
blandt andet gnidningerne internt i ufoorganisationeme om troværdigheden af historien. 
Analyser af pandekagerne vist, at de var lavet af jordiske materialer. /PA 


Kevin D. Randle: The MJ-12 Operations Manual: Another Forgery? 

Et nyt påstået MJ-12 dokument er dukket op: "Extraterrestrial Entities and Technology 
Recovery and Disposal". Forsiden er desuden forsynet med teksten "Majestic-12 Group 
Special Operations Manual", og det skulle angiveligt være manual til bjærgning af 
nedstyrtede rumskibe. Kun de første 23 sider findes i omløb og er fundet en række 
forskellige steder, blandt andet på et marked. Randle argumenterer for, at det er en 
forfalskning lige som de øvrige MJ-12 dokumenter. Herfor taler bl.a. 

* klassificeringen "Restricted", der gik ud af brug inden dokumentets dato (1954). 

* Klassificeringen "Eyes Only", der ikke vil blive anvendt på en manual (idet "Eyes 
Only" kun blev anvendt på dokumenter, der skulle destrueres efter læsning, typisk 
af præsidenten). 

* Klassificeringen "Majic Eyes Only" har aldrig eksisteret. 

[Det er senere kommet frem, at dokumentet oprindeligt er sendt anonymt til Don Berliner. 
Se IUR Vol. 21, No. 2] /PA 


Richard W. Heiden: The Word " Ufology" 

Et dyk tilbage i historien for at se, hvem der først anvendte ordet "Ufology" (ufologi). 

Det synes ikke at kunne bestemmes med sikkerhed, men det synes at kunne datere sig til 
1955-1956. Morris K. Jessup anvendte ordet i sin bog The UFO Annual fra 31. december 

1955 og det engelske Flying Saucer Review anvendte ordet første gang i januar/februar 

1956 nummeret. Ivan Sanderson hævdede over for John A. Keel, at han opfandt ordet, 
men ingen kilde fra Sanderson har kunnet bekræfte dette. /PA 


Don C. Donderi: The Scientific Context of the UFO/Abduction Phenomenon 
Artiklen bringes i dette nummer af Ufologisk Tidsskrift i oversat form. 


Bruce Maccabee: The White Sands Films 

En ældre sag fra 1950 tages op til overvejelse igen. Project Twinkle havde på daværende 
tidspunkt en overvågning i gang pga. gentagne observationer af grønne lys på himlen. 
Efter observationer den 27. april og 24. maj konkluderede Twinkle, at der ikke forelå 
faste data på observationerne. Men der er fundet en rapport, som fastslår, at fænomenet 
den 27. april var i en højde af ca. 50 km og med en størrelse på ca. 10 meter i diameter. 
/PA 


INTERNATIONAL UFO REPORTER, VOL. 21, NO. 2 (SUMMER 1996) 


Jerome Clark: Carl Sagan’s Demons 

En anmeldelse af Carl Sagan’s bog "The Demon-Haunted World: Science as a Candle in 
the Dark". Clark er stærkt uenig i Sagan’s afvisning af hele ufosagen, som Clark finder 
overfladisk og baseret på meget sparsom viden om ufofænomenet, hvilket også skulle 
fremgå af Sagan’s litteraturliste. Som eksempel nævnes blandt andet Hill-sagen, som 
Sagen refererer forkert. Desuden kritiserer Clark bogen for at kritisere ufo-sagen ud fra 
de svageste tilfælde og ufologer i stedet for de bedste eksempler. /PA 


Thomas E. Bullard: Investigating the Abduction Investigators 

Længere indlæg i debatten om ufobortførelser. Bullard har foretaget en spørgeskema- 
undersøgelse af de undersøgere, der arbejder med bortførelsestilfælde. Ud fra svarene 
mener han først og fremmest at kunne konstatere, at der er et bagved liggende fænomen, 
der er konstant på tværs af undersøgerne. Som argumenter for dette fremføres bl.a., at 
70-75% af detaljerne i hændelserne i gennemsnit er konstant på tværs af undersøger. Det 
viser sig også, at der ikke er nogen sammenhæng mellem undersøgernes holdninger og 
mønsteret i tilfældene for den enkelte undersøger. Bullard nævner dog også forhold, der 
tyder på en kulturel og sociologisk/psykologisk indflydelse på fænomenet snarere end en 
fysisk virkelighed. Et af disse forhold er den "nordiske ufonaut-type", der optrådte meget 
hyppigt i England indtil Whitley Strieber’s bøger introducerede en nye type. Herefter var 
ufonauteme først og fremmest af Strieber-typen. /PA 

Robert A. Galgansld: Roswell: Connecting the Debris Field and the Impact Site 

En af udfordringerne ved den påstående nedstyrtning af et fartøj ved Roswell i 1947 er 
afstanden mellem marken, hvor Mac Brazel fandt et underligt materiale spredt over 
jorden, og det sted, hvor andre vidner mener at have set et nedstyrtet fartøj med væsener 
omkring. Afstanden mellem disse to positioner er 30 mil. Forfatteren analyserer sy¬ 
stematisk mulighederne og når frem til følgende konklusioner, hvis man antager, at der 
har været tale om et fremmed fartøj: 

* Fartøjet må være eksploderet i lav højde eller mod jorden på Mac Brazel’s mark, 
hvor det mistede en skal af materiale. 

* På trods af dette må det ved egen kraft være fløjet videre og forulykket på det 
andet nedslagssted. 

* Formålet med den skal af materiale, der eksploderede, kan ikke forklares. 

/PA 


Jan Aldrich: Project 1947: An Inquiry into the Beginning of the UFO Era 

Forfatteren arbejder på et 2 1/2 års projekt med at indsamle alle tilgængelige observatio¬ 
ner fra primært 1947. Ved gennemgang af aviser fra hele verden, arkiver mv. er indtil nu 
mere end 2,700 observationer identificeret. Også tilgrænsende perioder er omfattet af 
arbejdet, blandt andet observationer af sølvskiver under 2. verdenskrig (foo fighters). /PA 


David M. Jacobs: Are Abductions Positive? 

Det har længe været en fremherskende teori, at hvis jorden blev besøgt af udenjordiske 
var deres budskab at sikre jordens fremtid - altså et positivt budskab. At de udenjordiske 
har en positiv mission på jorden er også en fremherskende holdning blandt prominente 
undersøgere af ufobortførte som Sprinkle, Gray, Mack og Boylan. Forfatteren spekulerer 
over, hvorfor folk så bliver bortført mod deres vilje og har nogle meget traumatiske 
oplevelser med prøvetagning og i nogle tilfælde sex mod deres vilje. 

En reaktion fra de positivt orienterede undersøgere har været at ændre ordvalget. Det er 
en "oplevelse", ikke en "bortførelse". Der er tale om "besøgende" og ikke "fremmede". 
Men kernen i oplevelsen forbliver dog den samme, og givet er det, at oplevelsen for de 
fleste "bortførte" betyder en permanent ændring af deres liv og holdninger. De "bortførte" 
kan rationalisere sig fra den negative oplevelse med argumenter om, at "det skal være 
skidt før det bliver godt" og at de måske har givet tilladelse til deres egen "bortførelse" i 
et tidligere liv eller som børn. Den antagede positive holdning resulterer også i, at mange 
"bortførte" og deres undersøgere får træk af en nyreligiøs bevægelse. Jacobs konkluderer, 
at det ikke synes klart, hvorvidt de udenjordiske er positive eller negative i deres natur. 
/PA 

SKEPTICAL INQUIRER, VOL. 20, NO. 3 (MAY/JUNE 1996) 


C. Eugene Emery, Jr.: NOVA’s Alien Abduction Program Shows Questionable Techniques 
Artiklen bringes i oversat form i dette nummer af Ufologisk Tidsskrift. 


Joe Nickell: A S rudy of Fantasy Proneness in the Thirteen Cases of Alleged Encounters in 
John Mack’s "Abduction * 

Artiklen bringes i oversat form i dette nummer af Ufologisk Tidsskrift. 


Rainer Wolf: Believing What We See, Hear and Touch 

Gennemgang af nogle af de perceptionsmekanismer, der snyder sanserne. Specielt 
beskæftiger forfatteren sig med "inverteret syn", der gør, at man oplever tætte genstande 
som langt væk og omvendt. Analyser viser, at hjernen normalt sorterer denne inverterede 
fortolkning af synsindtryk væk, men at den dog kan trænes til at invertere billeder. En ny 
opdagelse er, at skizofrene og personer under indflydelse af narkotika ikke længere har 
denne blokade mod at fortolke synsindtryk inverteret, hvilket kan forklare nogle af 
synsforstyrrelserne. /PA 


SKEPTICAL INQUIRER, VOL. 20, NO. 5 (SEPTEMBER/OCTOBER 1996) 


Wayne R. Anderson: What Constitutes Scientific Evidence? 

Forfatteren bad sin gymnasieklasse (i et kursus om udenjordisk liv) om som afsluttende 
opgave at gøre rede for, om regeringen har gang i den helt store hemmeligholdelse 
omkring ufoer samt argumentere for/imod dette. Ikke helt uventet 

